Opozicija na beogradskim izborima u jednoj ili više kolona? | Opozicionar\njun 21, 2017 - 9:44 - Redakcija Opozicionar ©\nDolaze beogradski izbori. Kao i za predsedničke izbore, ponovo se postavlja isto pitanje – da li opozicija treba da ide u jednoj ili više kolona?\nSNS je pobediv u Beogradu. Na poslednjim predsedničkim izborima u Beogradu Aleksandar Vučić i Vojislav Šešelj su osvojili 48,3% glasova, Nenad Čanak i Miroslav Parović 0,6%, belih listića je bilo oko 1,5%, dok su opozicioni kandidati osvojili 49,6%. Na te izbore je u Beogradu izašlo 915.000 birača, što je 705.000 manje nego što ih je upisano u birački spisak. Kako znamo da je birački spisak, blago rečeno, neuredan, kada broj izašlih uporedimo sa brojem punoletnih građana, dođemo do broja od 480.000 punoletnih građana koji nisu izašli na izbore. Treba napomenuti da značajan broj glasača SPS-a, kojih je na parlamentarnim izborima 2016. godine bilo oko 73.000, nije izašao na ove predsedničke izbore. Ovo je startna pozicija za opoziciju.\nStav Dosta je bilo o opozicionoj saradnji na beogradskim izborima proizilazi iz programa koji će DJB imati za ove izbore. Za ove izbore pripremamo drugačiju poresku, socijalnu, kulturnu i komunalnu poltiku, politiku razvoja saobraćajne infrastrukture i javnog prevoza, te politiku razvoja porodičnog privatnog sektora. Ipak, ključna politika DJB ostaje departizacija javnog sektora, tj. ukidanje stranačkog zapošljavanja, nameštenih tendera, kao i insistiranje na transparentnosti gradskih finansija.\nSuština problema koji razjeda Srbiju već nekoliko decenija je partokratija, odnosno činjenica da establišment okupljen u političke stranke koristi društvene i javne resurse za stranačke i lične potrebe. Sledstveno, ako postoji jedan cilj oko koga bi opozicione stranke trebalo da se ujedine, to je demontaža takvog sistema. Takav dogovor nije postojao među strankama koje su napravile koaliciju DOS i srušile Slobodana Miloševića 5. oktobra 2000. godine. Milošević je otišao, ali je sistem preživeo. Posle par godina obećavajućeg početka, stari sistem je počeo da se vraća: nove vladajuće stranke su ponovo počele da se ponašaju isto kao SPS, JUL i SRS pre 2000. Godine. Netransparetno su počele da troše javni novac i zloupotrebljavaju javne resurse, čime su izneverile ideju 5. oktobra. Povratak Aleksandra Vučića na vlast je samo posledica činjenice da stranke koalicije DOS nisu uspele da promene partokratski sistem, već su, nažalost, postale deo njega. Sistem kojim danas upravlja Aleksandar Vučić je samo poboljšana i unapređenja verzija sistema koji je preuzeo od Borisa Tadića.\nU brojnim razgovorima s apstinentima, ali interesantno, i sa stranim diplomatama koje očigledno podržavaju Vučića, opozicija dobija istu poruku: i dok ste vi bili na vlasti nije bilo nezavisnog pravosuđa, nezavisnih institucija sistema, kršen je Ustav. Na šta se onda žalite? I kada im kažemo da nismo bili na vlasti, da smo kao građani jednako kritikovali prethodnu vlast i da ćemo mi raditi drugačije, gledaju nas sa velikom skepsom. Jer svi su to obećavali.\nSedamnaest godina kasnije, opozicija ne bi trebalo da ponovi istu grešku. Glavni dogovor, koji može da počne izborima u Beogradu, ne treba da bude dogovor oko rušenja Vučića, već oko demontaže partokratskog sistema. Kada se oko toga dogovorimo, ostalo će doći samo po sebi. U vezi sa svim pitanjima možemo da se razlikujemo, ali oko činjenice da ne smemo da nastavimo da zloupotrebljavamo javne resurse po dolasku na vlast ne sme biti kompromisa.\nUkidanje stranačkog zapošljavanja i prestanak zloupotrebe javnih resursa je ključ. Dogovor opozicije oko ove teme bi ostatku Srbije poslao jasan signal da ne želimo samo da smenimo stranke na vlasti, a onda nastavimo da radimo isto što i one, već da želimo da menjamo sistem. Stranke koje žele da učestvuju u ovome su naši prirodni partneri.\nDosta je bilo je predložio jasne principe i mehanizme kako da se to postigne:\njavni konkursi za sve nepolitičke funkcije u gradu (predmet političkog dogovora mogu da budu samo za poziciju\ngradonačelnika, sekretara i njihove pomoćnike, jer su to političke funkcije);\nsistematizacija radnih mesta u kompletnom javnom sektoru za koji je nadležan grad Beograd.\nNakon prihvatanja ovih principa, sledio bi dogovor konkretne politike za Beograd. Baš i kao na republičkom nivou, DJB razvija svoj plan u 20 tačaka za Beograd: 20 konkretnih stvari koje bismo sproveli za godinu dana i njime postavili temelje i pravce daljeg razvoja Beograda. Beogradu su potrebna konkretna rešenja za konkretne probleme i potrebe Beograđana. Rešenja za pitanja saobraćaja i javnog prevoza, obnove saobraćajne infrastrukture, deregulacije tržišta, šta sa Beogradom na vodi, upisa u vrtiće, bahatog parkiranja, unapređenje osnovnih i srednjih škola, kulturne politike, energetske efikasnosti, decentralizacije grada i prenošenja nadležnosti na opštine, poreske politike okrenute ka porodičnim firmama, rešavanje komunalnog haosa i kontejnera koji su se pretvorili u ruglo grada i mnoga druga. Ta rešenja su politika koja utiče na živote građana.\nAko se prihvate i sprovedu principi transparentnosti gradskih finansija, partokratija će nestati u roku od godinu dana iz Beograda. Beograd je i prilika da pokažemo celoj Srbiji da je moguće uvesti red i obračunati se sa partokratijom. Posle na red treba da dođe cela Srbija.\nRazume se, kredibilni pojedinci su od presudnog značaja za kredibilnost i sprovođenje ovakve politike. Želimo saradnju sa ljudima koje građani ne prepoznaju kao simbole stranačkog zapošljavanja, zloupotrebe javnih resursa, kršenja Ustava i urušavanja nezavisnih institucija sistema ili reforme pravosuđa u kafani, jer samo takvi ljudi mogu da garantuju da mislimo ozbiljno kada kažemo da želimo da transformišemo sistem koji radi u korist manjine u sistem koji radi u korist svih.\nPotpredsednik “Dosta je bilo”\nPOJMOVI/TAGOVI: BeogradDosta je biloDušan Pavlović


Održan Dan otvorenih vrata za privrednike\nDanas je velikoj sali Opštine Bijelo Polje organizovan Dan otvorenih vrata za privrednike. Ovaj događaj bio je namijenjen svim zainteresovanim privrednicima. Oni su imali priliku da postave pitanja rukovodstvu Opštine Bijelo Polje vezano za sektor privrede i ekonomskog razvoja. Privrednici su...\nDanas je velikoj sali Opštine Bijelo Polje organizovan Dan otvorenih vrata za privrednike. Ovaj događaj bio je namijenjen svim zainteresovanim privrednicima. Oni su imali priliku da postave pitanja rukovodstvu Opštine Bijelo Polje vezano za sektor privrede i ekonomskog razvoja. Privrednici su mogli pitati sve što ih je interesovalo i informisati se i o BFC sertifikaciji - projektu koji se trenutno sprovodi za kreiranje povoljnog poslovnog ambijenta.\n- Objaviti na sajtu Opštine Bijelo Polje www.bijelopolje.co.me\n- U štampanoj formi učiniti dostupnim svim zainteresovanim građanima u prostorijama Sekretarijata za ruralni i održivi razvoj (kancelarija br. 1, Sportski Centar Nikoljac, II sprat).\nCentralna javna rasprava povodom Nacrta Odluke o načinu odvojenog sakupljanja i sakupljanja komunalnog otpada radi obrade na teritoriji opštine Bijelo Polje održaće se u Sali Pravnog fakulteta u Bijelom Polju, dana 30.10.2017.godine, sa početkom u 12:00 časova.\nSekretarijat za ruralni i održivi razvoj, razmotriće primjedbe, prijedloge i sugestije učesnika u javnoj raspravi, nakon čega će sačiniti Izvještaj o sprovedenoj Javnoj raspravi koji će biti dostupan javnosti na sajtu Opštine Bijelo Polje.\nSekretarijat za ruralni i održivi razvoj razvoj\nNacrt Odluke o načinu odvojenog sakupljanja i sakupljanja komunalnog otpada radi obrade na teritoriji opštine Bijelo Polje možete preuzeti ovdje ... pdf\nZaključak o Nacrtu Odluke o načinu odvojenog sakupljanja i sakupljanja komunalnog otpada radi obrade na teritoriji opštine Bijelo Polje možete preuzeti ovdje ... pdf


Košarac: Narednih dana sa Satlerom o izvozu mesa iz BiH u EU\nMinistar spoljne trgovine i ekonomskih odnosa u Savjetu ministara Staša Košarac izjavio je danas u Istočnom Sarajevu da je strateško opredjeljenje BiH otvaranje novih tržišta za izvoz crvenog mesa i da će narednih dana o odobravanju izvoza u zemlje EU razgovarati sa šefom Delegacije EU u BiH Johanom Satlerom.\nKošarac je ocijenio da potpisani ugovori dvije domaće kompanije o izvozu mesa na tursko tržište predstavljaju početak rješavanja problema u primarnoj proizvodnji mesa u Republici Srpskoj i Federaciji BiH /FBiH/.\nPodsjećajući da su kao posljedica pandemije virusa korona u BiH akumulirani viškovi primarne proizvodnje, on je istakao da je potrebno pronaći način da oni budu otkupljeni i da će s tim ciljem biti nastavljeni apeli da mesoprerađivači u Republici Srpskoj i FBiH u prvom redu prerađuju domaće meso.\n“Smatram važnim da se obezbijedi da se naša primarna proizvodnja prerađuje u našim kapacitetima prerađivačke industrije u Republici Srpskoj i FBiH, ali i da je potrebno obezbjeđivati spoljnotrgovinski promet, kao što je to sada sa Turskom”, rekao je Košarac novinarima.\nOn je naveo da je kao jedna od mjera Kancelariji za veterinarstvo naloženo da se pojača veterinarski nadzor i kontrola uvoza svježeg i rashlađenog mesa, te da su tržni centri zamoljeni da kupuju što više mesnih prerađevina domaće industrije.\n“Generalna politika Savjeta ministara je da se zaštiti domaća proizvodnja”, istakao je Košarac i dodao da bi jedno od mogućih rješenja mogle biti mjere ograničenja uvoza svježeg i rashlađenog mesa u BiH.\nKošarac je uvjeren da ima dovoljno adekvatnih rješenja kojima će biti zadovoljene potrebe primarnih proizvođača i mesoprerađivačke industrije u Republici Srpskoj i FBiH.\nTags #izvoz mesa #Staša Košarac\nU Crnoj Gori potvrđena 102 nova slučaja koronavirusa, dvije osobe preminule


-Područje u kojem se dogodio zemljotres nalazi se 80 kilometara od najbližeg grada. Naše jedinice još nisu stigle tamo, a mještani još nisu ništa prijavili, izjavio je šef lokalne službe za vanredne situacije Abdolrahman Šanavazi.\nŠef iranskih službi za hitne intervencije Pirosein Koulivand rekao je da su spasilački timovi, uključujući jedinicu sa helikopterom, poslati u područje, ali da još nisu prijavili materijalnu štetu niti žrtve.\nAmerički zavod za geološka istraživanja (USGS) saopštio je da je potres bio jačine 5,5 stepeni po Rihterovoj skali i da se dogodio u području 200 kilometara jugozapadno od grada Zahedan, na dubini od 26 kilometara.\nU zemljotresu jačine 7,3 stepena po Rihterovoj skali, koji se u novembru dogodio u iranskoj pokrajini Kermanšah, poginulo je najmanje 620 ljudi.


EUROPRIDE 2022. U BEOGRADU – Beograd Prajd\nEUROPRIDE 2022. U…\nEUROPRIDE 2022. U BEOGRADU\nSa zadovoljstvom vas obaveštavamo da je na današnjoj EPOA(European Pride Organisers Association) konferenciji u španskom gradu Bilbao, za prestonicu EuroPride 2022. ubedljivo izabran Beograd sa 71% glasova delegata iz svih zemalja članica!\nNakon 2001. i 2010. godine kada su tadašnja dva Prajda prošla u senci nasilja, demonstracija desničarskih i huliganskih grupa i povređenih učesnika/ca i policije, sledeći pokušaji održavanja Prajda(2011,2012,2013) bili su zabranjeni od strane MUP-a zbog bezbednosti. Od 2014. Prajd u Beogradu održava se bez incidenata i sa sve većom podrškom u javnosti.\nZnačaj činjenice da će Beograd biti domaćin EuroPride-a 2022. je od neprocenjive vrednosti za Beograd, Srbiju i čitav region Balkana. Pokazaćemo da ovaj region može i mora da živi u miru, solidarnosti, toleranciji i ljubavi.\nSrećan nam EuroPride 2022!


I. M. Jasnić/N. Latković\nKako kaže izvor “Blica”, on je pozvao sve koji i dalje hoće to da rade da izađu iz stranke ili da ga smene - ukoliko mogu.\nAko je suditi po sednici Predsedništva, naprednjaci su jedinstveni u odgovornu na briselsku ponudu.\n- Vučić nije vikao, nije se služio teškim rečima, ali je otvoreno rekao da svi oni koji ga nazivaju modernistom, ako im se ne sviđa ta politika, takođe mogu negde drugde da potraže političku sreću ili da ukinu modernizaciju u stranci, ali da im je za to potrebna većina - prepričava dešavanja s Predsedništva SNS sagovornik našeg lista.\nPotom je rekao da se “varaju svi koji misle da je SNS u vlasti da bi donosila odluke koje se svima sviđaju i da bi sebi izgledali lepše u ogledalu”.\nVučić je juče posle sastanka u SNS istakao da je ta stranka predložila Vladi da ne prihvati ponudu Brisela i da traži hitan nastavak dijaloga. Vučić je istakao i da ne očekuje negativno reagovanje Brisela, Vašingtona ili Berlina na takvu odluku Beograda.\n- Odugovlačenje, taktiziranje i gubljenje vremena nikome ne odgovara, ni Beogradu, ni Prištini ni Srbima na KiM. Imajući u vidu da nemamo jasan papir o kome bi se izjasnili i da pojedini predlozi ne uvažavaju ni minimum interesa, naš je predlog da to ne potpišemo, ali da istovremeno nastavimo razgovore i da pokušamo do rešenja da stignemo što pre - naveo je prvi čovek SNS.\nVučić je naglasio da očekuje nastavak dijaloga, ali nije odgovorio da li će on biti član buduće delegacije.


WAVE Mreža traži umetnice, crtačice, karikaturistkinje koje bi predstavile sopstvenu viziiju i interpretaciju inspirativne junakinje – Shero – koja bi bila zagovaračica promena u društvu. Zamisli dan u životu heroine čiji se život sastoji od sprečavanja i zaustavljanja nasilja nad ženama i devojakama.\nDeveta godišnja konferencija Viktimološkog društva Srbije pod nazivom Novi i stari oblici viktimizacije: Izazovi za viktimološku teoriju i praksu, održaće se u Beogradu, 29. i 30. novembra 2018. godine. Konferencija ima za cilj da okupi stručnjake/stručnjakinje i istraživače/istraživačice, koji se iz perspektive različitih disciplina, teorijski i praktično, bave pravima žrtava i pružanjem pomoći i zaštite žrtvama kriminaliteta, kršenja ljudskih prava i drugih vidova stradanja, i omogući sveobuhvatnu razmenu iskustava i znanja.\nU periodu 01.01.2018.-30.06.2018.god. SOS službi UŽ Peščanik obratilo se 47 žena i 2 muškarca, koji su tražili podršku za srodnice koje trpe nasilje. Ukupno pruženih usluga bilo je 328, što znači da za svaku korisnicu bude obezbeđeno prosečno, 6 usluga (npr: emocionalna podrška, informacija, tumačenje propisa, obrazloženje uloga institucija, priprema za svedočenje pre sudom i slično).\nMODS podseća da je inicijativa za pristupanje Srbije ovom programu potekla od organizacija civilnog društva koje su u januaru 2012. godine i ponovo u martu 2015. godine uputile Vladi Republike Srbije ovaj predlog. Među pokretačima inicijative bili su Mreža Žene protiv nasilja, Nacionalna mreža Partnerstvo za pomirenje kroz predškolsko vaspitanje i obrazovanje i Mreža organizacija za decu Srbije.\nU Srbiji je prvi put obeležen Dan sećanja na žene žrtve nasilja, datum koji je prošle godine ustanovila Vlada Republike Srbije na inicijativu Mreže Žene protiv nasilja. Na Trgu republike u Beogradu postavljena je instalacija Reakcija umesto zločina! Instalacija simulira mesto zločina - sobu kuće u kojoj je žena živela, najnebezbednije mesto za one žene koje preživljavaju nasilje.


Grčka najinteresantnija destinacija turistima iz Srbije | Serb.rs\nSerb.rs > SRBIJA > Grčka najinteresantnija destinacija turistima iz Srbije\nGrčka najinteresantnija destinacija turistima iz Srbije\n22. februara 2016. / Komentari su isključeni na Grčka najinteresantnija destinacija turistima iz Srbije\nGrčka lepota prirode i duha (foto:www.cntraveller.com)\nTuristi iz Srbije su ove godine najviše zainteresovani za letovanje u Grčkoj\nInteresovanje postoji i za Tursku, Bugarsku, Crnu Goru, Španiju, Sloveniju, Egipat i Hrvatsku, rečeno je agenciji Beta u nekoliko velikih turističkih agencija koje učestvuju na 38. medjunarodnom sajmu turizma u Beogradu.\nKako su kazali u agencijama, zbog situacije u Turskoj turisti iz Srbije se ove godine više opredeljuju za Grčku i najtraženije destinacije su sever Grčke, gde su u predsezoni smeštajni kapaciteti skoro popunjeni, dok je popunjenost u špicu sezone dostigla 50 odsto.\nOd ostrva u Grčkoj turistima iz Srbije tradicionalno je interesantan Tasos, a ove godine nešto veće interesovanje za Eviju, ali generalno, interesovanja ima za sva grčka ostrva.\nPredsednik komiteta za razvoj turizma na Skiatosu Panos Diolettas kazao je agenciji Beta da su turisti iz Srbije veoma zainteresovani za letovanje na toj destinaciji i da dolaze tokom cele godine, a procenjuje se da će ih ove godine biti više nego prethodnih.\nOn je istakao da srpski turisti na Skijatosu uglavnom borave 10 dana i da se smeštaj može naći po cenama za svačiji džep.\nTurističke agencije koje izlažu na Sajmu turizma, kada je reč o cenama u Grčkoj, nisu bile složne, jer su neke tvrdile da su na nivou prošlogodišnjih, a druge da su malo veće, posebno zbog interesovanja putnika koji su još u novembru prošle godine rezervisali aranžmane za 2016.\nAnalizirajući ponude agencija u Grčkoj najam apartmana za 10 noći može da se nadje već od 60 evra u maju, a u sezoni ide od 200 pa do 1.000 evra.\nInteresovanje za Tursku ove godine je nešto manje, mada ne drastično i ta zemlja je i dalje privlačna turistima iz Srbije zbog cena jer su ih hoteli snizili u odnosu na prethodnu godinu i po tom pitanju turističke agencije su bile složne.\nHoteli u Turskoj nude i dodatne popuste za rane rezervacije, kao i besplatan boravak za decu do čak 17 godina u pratnji oba roditelja, pa smeštaj može da se nadje već od 209 evra u hotelu sa četiri zvezdice za sedam noćenja.\nPrema ocenama predstavnika turističkih agencija Turska, ali i Tunis i Egipat za koje turisti iz Srbije pokazuju interesovanje svoj maksimum će dostići u last minut ponudama.\nOznake: destinacije, grčka, letovanja, popularnost, srbija, turizam / Objavljeno u: SRBIJA


KAZERTA SLAVI DRAGANA NEŠIĆA – ODBOJKA VOLLEYBALL\nKAZERTA SLAVI DRAGANA NEŠIĆA\nJoš jedan veliki, ali vrlo četo ne baš toliko primećenih uspeha, napravio je Dragan Nešić. Zahvaljujući dobrim delom njemu, Kazerta ima novog člana najjače italijanske lige. Ekipa Golden Tulip Volalto iz grada koji je svojevremeno bio poznat po košarci, u polufinalu je savladala Trento, a u finalu Orvieto.\nOno što je svakako najzanimljivije jeste da mu je za tako nešto bilo potrebno manje od mesec dana. Naime, kada je završio takmičenje u turskom Čanakaleu, dobio je poziv iz Kazerte, a mlađi od braće Nešić je u Italiji kao trener proveo mnogo godina, prihvatio ga i na kraju napravio veliki uspeh. Cilj je postignut, jedan od najkraćih odbojkaških ugovora je istekao, a velike su šanse da se obnovi, jer postoji obostrano zadovoljstvo, interesovanje, a “razloga” ima mnogo.\nPrevious Post Previous Post STEFANA GRLI PEHAR LIGE ŠAMPIONA\nSledeća objava Sledeća objava LIGA NACIJA (Ž) – ŠAMPIONKE SVETA ZOVU NA UŽIVANJE


Loši snovi mogu biti korisni u stvarnosti - Portal 072info\n3. Decembra 2019. Vrijeme objave: 20:00 sati\nIstraživači iz Švicarske i SAD-a podvrgli su 18 učesnika bizarnom eksperimentu: noću su im pomoću elektroda pratili moždane aktivnosti i više puta su ih budili da odgovore na pitanja vezana za snove, poput uznemirenosti ili straha u snu, piše Daily Mail.\nIstraživači su otkrili da je tokom noćnih mora često bila pojačana aktivnost u regionima mozga koji kontrolišu emocije.\n“Posebno nas je zanimao strah i koja područja našeg mozga se aktiviraju kada imamo loše snove”, rekao je jedan od vodećih autora Lampros Perogamvros sa Ženevskog univerziteta.\nOn je dodao i to da su analizom moždane aktivnosti, zasnovanom na reakcijama učesnika eksperimenata, identifikovali dvije regije mozga zadužene za izazivanje straha tokom sna – insula i cingulatni korteks.\n“Primjetili smo da se slične regije mozga aktiviraju kada doživljavamo strah, kako u budnom stanju, tako i dok spavamo“, rekao je Perogamvros.


jul, 2017 | Web-Tribune.com - Part 50\nHome / 2017 / jul (page 50)\n„Nemačka privreda trpi zbog sankcija Rusiji, a između Vašingtona i Berlina tinja sve otvoreniji sukob..“\n11. jula 2017.\tTEMA DANA 0\nPiše: Miroslav Lazanski Koliko američki predsednik Tramp uopšte poznaje Vladimira Putina i Rusiju? Može li Vašington dobro da proceni sledeće poteze ruskog predsednika u vezi sa krizom oko Ukrajine i po pitanju sankcija, odnosno ekonomskog rata između Zapada i Rusije? Jer Tramp je posle samita G-20 u Hamburgu najavio da …\nTomislav Kresović otkriva šta stoji iza američke „Inicijative tri mora“, koja je upravo počela…\nPiše: Tomislav Kresović Širenje američke moći preko „Inicijativi tri mora” SAD su krenule da preko “Inicijative tri mora” budu u neformalnoj asocijaciji lideri i da uvezuju interese dvanaest država koje su u geopolitičkom prostoru Jadranskog, Baltičkog i Crnog Mora. Čitav ovaj prostor bio je ili ima značaj za uticaj Rusije …\nSrbija ulaže 66.5 miliona evra u projekte na Dunavu, radovi počinju u septembru- Evo o čemu se radi…\n11. jula 2017.\tAKTUELNO 0\nDunavom je tokom prošle godine prevezeno više od 10 miliona tona robe, ali to je malo u odnosu na potencijal koji ova reka ima. Strategijom razvoja vodnog saobraćaja planirano je da do 2025. godine on učestvuje sa oko 15 odsto u ukupnom prevozu robe u Srbiji. U Ministarstvu građevinarstva, saobraćaja …\nBRITANCI SMEŠTAJU NOVAKU: Odbijeni predlozi Đokovića i Agasija, odluka nejasna i Mekinrou\nU danu kada su mu ostrvski tabloidi zakuvali novu ljubavnu aferu,Novaku su nogu podmetnuli i organizatori Vimbldona. Đoković noćas nije odigrao meč osmine finala protiv Adrijana Manarina, jer se prethodni okršaj na terenu broj jedan između Nadala i Milera odužio do sumraka, a ostalo je nerazjašnjeno pitanje zašto Srbin i Francuz …\nODGOVOR AMERIČKE VLADE IZ SENKE: Tramp primoran da javno povuče dogovor sa Putinom!\n11. jula 2017.\tU FOKUSU 0\nReđaju se poniženja koja Donald Tramp trpi na domaćem terenu, a poslednje u nizu, sasvim sigurno, izazvaće i potpuni gubitak kredibiliteta američkog predsednika u očima svog ruskog kolege Vladimira Pitina. Predsednik SAD Donald Tramp povukao je reč o tome da će sa Rusijom osnovati jedinicu za sajber bezbednost, napisavši na …\nSAD su juče razmestile bateriju protvvazdušnih raketa dugog dometa Patriot u Litvaniji gde će biti korišćene u vojnim vežbama od utorka, a to je prvi put da se taj napredni odbrambeni sistem raspoređuje u zoni Baltika gde Rusija ima vazdušnu nadmoć. Baterija raketa Patriot dopremljena je u vojnu vazduhoplovnu bazu …\nPage 50 of 74« First...203040«4849505152\t»\t6070...Last »


Kosovo, grafiti u Gnjilanu\nUžarena polemika oko proglašenja nezavisnosti Kosova nastavlja se širom sveta. Rusija je oštro kritikovala odluku SAD da prizna Kosovo. Srbija je u međuvremenu povukla ambasadore iz Vašingtona i ostalih zemalja koje sledile potez SAD. Predsednik SAD Džordž Buš ponovio je u utorak tokom posete Africi podršku nezavisnosti Kosova.\n"Mi smo tesno sarađivali sa Rusima kao i sa Evropljanima i ostalim nacijama na proglašenju nezavisnosti Kosova zato što smatramo da je to pravilna odluka. Postoje nesalganja, ali verujemo, kao i mnoge druge nacije, da će istorija pokazati da je to bio ispravan put da bi se obezbedio mir na Balkanu", kazao je Buš.\nIstovremeno, šef ruske diplomatije Sergej Lavrov preneo je američkoj državnoj sekretarki Kondolizi Rajs da je za Moskvu neprihvatljivo jednostrano proglašenje nezavisnosti Kosova. U saopštenju ruskkog ministarstva se dodaje da je Kremlj naglasio opasnost od posledica takvih koraka, jer oni prete da sruše svetski poredak građen decenijama, kao i međunarodnu stabilnost uopšte.\nZa to vreme svetska štampa opširno analizira moguće posledice proglašenja nezavisnosti Kosova. Tako britanski "Gardijan" (Gurdian) podseća na aneksiju Bosne i Hercegovine 1908. godine od strane Austro-Ugarske. Tada se smatralo da neće biti direktnih posledica iako su Srbija i Rusija žestoko protestvovale tvrdeći da je Beč prekršio međunarodni ugovor iz Berlina potpisan 1878. godine. Godinu nakon aneksije, novo stanje na terenu sankcionisano je i dopunom Berlinskog ugovora. Međutim, 6. godina kasnije, bosanski Srbin Gavrilo princip ubio je austrougarskog prestolonaslednika Ferdinanda što je označilo početak Prvog svetskog rata. Ostalo je istorija, ocenjuje Gardijan, dodajući da je paralela između 1908 i 208. bitna ne samo zbog toga što je i sada prekršeno međunarodno pravo, tačnije Rezolucija UN 1244, već i dugoročnih negativnih posledica jer će to ohrabriti separatističke pokrete širom sveta koji će nastojati da iskoriste Kosovo kao presedan.\n"Internešenel herald tribjun" (Internatioanl herald tribune) piše da su azijke i afričke zemlje veoma zabrinute da bi nezavisnost Kosova mogla da izazove potrese na njihovim kontinentima, što bi ugrozilo njihove nedavno povućene granice. Kolonijalna vladavina velikih sila nije tako davno okončana i novonastale države u Africi i Aziji ne osećaju se previše sigurnima da li neko može ugroziti njihov državni integritet. Kao primer se pominju sporovi oko Darfura, Zapadne Papue, tamilski pokret u Šri Lanki. Tibet i mnogi drugi.\nBritanski Indipendent (Independent) piše da iako većina evropskih zemalja podržava nezavisnost Kosova ipak je izostalo njihovo jedinstvo što podseća na sličnu situaciju sa priznavanjem Hrvatske početkom 1990-tih. Zbog tadašnje podele među članicama EU izostala je efikasnija akcija u cilju sprečavanja ratova u Hrvatskoj i BiH.\nVošington Tajms (Washington Times) piše da je jedino ispravno u proglašenju nezavisnosti Kosova što je omogućeno pravo na samoopredeljenje albanskom narodu koji je dugo bio izložen represiji Srbije. Međutim, postavlja se pitanje valjanosti načina na koji je to urađeno. Ovaj dnevnik ocenjuje da će se sadašnje bezakonje, organizovani kriminal, korupcija i siromaštvo nastaviti. Vošington tajms piše da su ostaci bivše OVK i dalje aktivni, ističući da je ova organizacija bila među prvim terorističkim grupama koja je imala veze sa Al Kaidom, što su zapadne obaveštajne službe utvrdile pre više od decenije. Imajući u vidu da terorizam i međunarodni kriminal najviše zabrinjavaju SAD, nezavisnost Kosova svakako ne može doprineti u rešavanju nijednog od ova dva problema, ocenjuje Vošington Tajms.


VATERPOLISTI RADNIČKOG SPREMNI ZA EVROPU - Glas Šumadije\nNaslovna > Društvo > VATERPOLISTI RADNIČKOG SPREMNI ZA EVROPU\n11/09/2019 491Ostavi komentar na VATERPOLISTI RADNIČKOG SPREMNI ZA EVROPU\nOvo je početak sezone u kojoj nas čeka veoma gust raspored, sve do početka decembra. U tom periodu imaćemo samo jedan slobodan vikend, ali dobro smo se spremali za to. Ciljevi su isti kao i prošle godine, uz dodatak da igramo i Evropu i, bez obzira na to što smo debitanti, cilj nam je da tu što duže ostanemo i doguramo što dalje, istakao je Jugoslav Vasović, direktor Radničkog.\nSpremali smo se dobro za ove prve utakmice, bili smo u Atini na sedmodnevnim pripremama sa Vuljagmenijem, posle nam je došao i Partizan. Sigurno da je najkvalitetniji tim Eger i njemu dajem najveću prednost, dok su ostale ekipe sličnog kvaliteta kao mi. Solaris poznajemo iz regionalne lige, dok je Šturm mala nepoznanica. Daćemo sve od sebe da obezbedimo prolaz u drugu rundu takmičenja, rekao je Nikola Tomašević, kapiten Radničkog.\nEkipa je dosta promenjena u odnosu na prošlu godinu, tako da će nam ovo ujedno biti i dobra provera za narednu sezonu. Imali smo kvalitetne pripreme i dosta sparing utakmica, pa mislim da smo se dobro spremili. Znamo šta nas očekuje, tako da idemo sa visokim ciljevima na ovo takmičenje i optimistično ulazimo u sezonu, zaključio je Lazar Dobožanov, golman reprezentacije Srbije iz redova Radničkog.\nTagovi: KVK Radnički Lazar Dobožanov Uroš Stevanović


Дачић председавао другим заседањем Министарског савета ОЕБС | Socijalistička partija Srbije\nDačić predsedavao drugim zasedanjem Ministarskog saveta OEBS Vesti\n5 decembra, 2014 u 13:22\nPrvi potpredsednik Vlade i ministar spoljnih poslova Republike Srbije Ivica Dačić predsedavao je drugoj plenarnoj sesiji Ministarskog saveta OEBS, u funkciji Srbije kao predsedavajućeg Grupe za saradnju sa Mediteranskim partnerima i budućeg predsedavajućeg OEBS, čija tema je bila „Zajednički izazovi u borbi protiv terorizma unutar i van prostora OEBS“.\nU nastavku je integralna verzija govora koji je ministar Dačić tom prilikom održao .\n„Pre nego što dam reč govornicima dozvolite mi da kažem nekoliko reči u svojstvu predsedavajućeg Kontakt grupe za saradnju sa mediteranskim partnerima tokom ove godine. Naš sveukupni cilj bio je da podstaknemo otvoren i interaktivni dijalog pre svega sa partnerima i državama učesnicama, u želji da sledimo pristup rukovođen potrebama kako bismo odgovorili na prioritete i izazove naših mediteranskih partnera. Bili smo svedoci živih diskusija u kojima je iznet niz ideja o tome kako da se ojača naša saradnja u brojnim oblastima.\nDebata je pokazala neraskidivu povezanost bezbednosti u okviru regiona OEBS i naših suseda na Mediteranu. Savremene pretnje poput međunarodnog terorizma, organizovanog kriminala, trgovine narkoticima i ilegalne migracije, samo da pomenem neke od njih – imaju nadnacionalni karakter i ne poznaju granice. Otuda odgovori na ove pretnje zahtevaju koordinirane međunarodne napore i blisku saradnju nadležnih institucija kako u državama učesnicama OEBS, tako i u državama partnerima.\nIduće godine, tokom predsedavanja Srbije obeležićemo 40 godina od potpisivanja Završnog akta iz Helsinkija u kojem je već 1975. godine prepoznat značaj mediteranskog aspekta bezbednosti i stabilnosti u Evropi. Tako je nastala posebna veza između naših mediteranskih partnera i OEBS, koja se redovno ističe u relevantnim dokumentima kao i u dijalogu OEBS, te na njegovim konferencijama, seminarima i sastancima. Ove veze mogu biti dalje ojačane putem deljenja normi, obaveza i stručnosti OEBS u okviru sve tri dimenzije bezbednosti.\nDo kraja ove godine obeležićemo 20. godišnjicu od osnivanja Kontakt grupe za saradnju sa mediteranskim partnerima na samitu u Budimpešti 1994. Tokom proteklih godina razvijao se i rastao angažman partnera u okviru aktivnosti OEBS. Danas smo dostigli tačku u kojoj države učesnice OEBS i partnerske zemlje razmenjuju informacije o relevantnim događajima, utvrđuju oblasti zajedničkih problema i izlaze sa idejama kako da se rešavaju bezbednosni izazovi. To predstavlja još jednu potvrdu posvećenosti država učesnica saradnji sa mediteranskim partnerima. Veoma je važno da terorizam predstavlja temu današnje rasprave. Nedavno na Mediteranskoj konferenciji u Neumu osudili smo terorizam u svim njegovim oblicima i manifestacijama i ponovili našu rešenost da se borimo protiv njega zato što on predstavlja jednu od najozbiljnijih pretnji miru i bezbednosti u svetu. Izražena je spremnost na saradnju kako bi se iznašli adekvatni odgovori na izazove međunarodnog terorizma, uključujući putem okvira OEBS. Takođe je naglašeno da su teroristički akti i nasilna ekstremistička ideologija nespojivi sa osnovnim vrednostima i principima koje dele kako države učesnice OEBS, tako i njihove partnerske zemlje. Konstatovana je neophodnost razmatranja uslova koji pogoduju širenju terorizma, kako bi se onemogućio priliv stranih terorista, oni izveli pred lice pravde, i osiguralo da terorističke grupe nemaju pristup nikakvim finansijskim sredstva, fondovima niti ekonomskim resursima.\nRepublika Srbija podržava borbu protiv terorizma u svim njegovim oblicima, uključujući borbu protiv organizacija kao što je Islamska Država Iraka i Levanta (IDIL). U vezi s tim, Srbija je konsponzorisala rezoluciju 2178 SB UN i već je prilagodila svoje nacionalno zakonodavstvo kako bi mogla da krivično goni svoje državljane koji učestvuju ili organizuju učešće u oružanim sukobima u inostranstvu.\nPre nego što zaključim, želim da iskoristim priliku da još jednom uverim naše prijatelje i kolege iz mediteranskih partnerskih zemalja da ćemo voditi računa u najvećoj mogućoj meri o njihovim stavovima i pogledima tokom predsedavanja Srbije OEBS-u iduće godine, kao što je to činjeno i tokom ove godine za vreme predsedavanja Švajcarske. To će predstavljati još jedan impuls za pronalaženje zajedničkih osnova i interesa za intenziviranje saradnje.\nNa kraju, iskoristio bih ovu priliku da izrazim našu iskrenu zahvalnost svim državama učesnicama i partnerima na posvećenosti i saradnji u okviru partnerstva OEBS kao platforme za otvoren dijalog i razmenu gledišta, kao i za unapređenje saradnje orijentisane na rezultate i rukovođene potrebama. Zahvaljujemo se Sekretarijatu OEBS na permanentno odličnoj saradnji i podršci“.


Predmet Milosevic (IT-02-54) - Podnošenje od strane Tužilaštva naredbe združene komande od 15. aprila 1999. s analizom i tumačenjem u skladu s nalogom preTresnog veća od 25. februara 2003, te dodacima A i B\nPodneto: 27. februara 2004.\nPODNOŠENJE OD STRANE TUŽILAŠTVA NAREDBE ZDRUŽENE KOMANDE OD 15. APRILA 1999. S ANALIZOM I TUMAČENJEM U SKLADU S NALOGOM PRETRESNOG VEĆA OD 25. FEBRUARA 2003, TE DODACIMA A I B\n1. U "Obaveštenju Tužilaštva o završetku izvođenja dokaza optužbe s predlogom za uvrštavanje u spis dokaza u pismenom obliku” (u daljem tekstu: Obaveštenje), koje je podneto 25. februara 2004, Tužilaštvo je, između ostalog, tražilo da se u spis uvrsti Naredba Združene komande od 15. aprila 1999. (paragraf 2 (b) Obaveštenja).\n2. Svojim nalogom od 25. februara 2003, Pretresno veće naložilo je Tužilaštvu da do 27. februara 2004. dostavi Naredbu Združene komande u skladu s odlukom Pretresnog veća od 12. februara 2004. koja se bavila sa još nerešenim dokaznim predmetima za koje Tužilaštvo traži da budu uvršteni u spis. Veće je takođe naložilo da se dokument dostavi zajedno s analizom i tumačenjem.\n3. Ovime Tužilaštvo dostavlja Naredbu Združene komande od 15. aprila 1999. na engleskom i B/H/S-u, kao Dodatak A. Kao što je naloženo, analiza i tumačenje dokumenta podnose se kao Dodatak B ovog podneska.\nII. NAREDBA ZDRUŽENE KOMANDE OD 15. APRILA 1999. GODINE\n4. Srbija i Crna Gora (SCG) je 13. juna 2003. dostavila izvestan broj dokumenata VJ-a kao delimični odgovor na Zahtev za pomoć (ZZP) Tužilaštva br. SRJ-0338 od 6. januara 2003. Među dokumentima dostavljenim kao odgovor na ZZP SRJ'0338, bila je i Naredba Združene komande za Kosovo i Metohiju. Dostavljanje ove naredbe Združene komande od strane Srbije i Crne Gore usledilo je nakon prethodnih neuspešnih pokušaja Tužilaštva da obezbedi dokumenta Združene komande (uključujući i ovu konkretnu naredbu). SCG je tvrdila da takva dokumentacija ne postoji i da Združena komanda efektivno nije postojala od oktobra 1998.\n5. Naredba Združene komande od 15. aprila 1999. jedini je dokument Združene komande za 1999. godinu koji je Tužilaštvo dobavilo. On potvrđuje postojanje Združene komande tokom 1999. godine. On takođe u znatnoj meri potkrepljuje druge informacije o Združenoj komandi koje je Tužilaštvo podnelo na uvrštavanje u spis preko svedoka kao što su Philip Coo, Aleksandar Vasiljević, Shukri Aliu, i Zoran Lilić. Naredba je od posebnog značaja zato što je ona eksplicitan izraz ovlašćenja Združene komande nad VJ, MUP-om i naoružanim ne-albanskim civilima na Kosovu tokom 1999. godine. Nadalje, njena forma i sadržaj ne ostavljaju nikakvu sumnju o tome da je tekst Naredbe sastavljen u VJ. Združena komanda je bila suštinski činilac u komandnom lancu koji je, pod kontrolom SRJ, objedinio sve oružane grupacije (i civilne upravne strukture) koje su delovale na Kosovu 1999. godine. Dodatak B iznosi detaljniju analizu Naredbe Združene komande i njene važnosti izvršenu od strane Tužilaštva.\nTužilaštvo traži da se Naredba Združene komande od 15. aprila 1999. uvrsti u spis.\nDana 27. februara 2004.\nAnaliza Naredbe Združene komande za Kosovo i Metohiju od 15. aprila 1999.\nda se razbiju i unište ŠTS u sektoru Rugovo\nStranica i pasus iz engleskog prevoda ERN 0308-6170-0308-6175\n/originalni dokument nedostupan, prevod s egleskog; op. prev./\nstranica 1; zaglavlje\nrukom napisano: 455-148/ /zaokruženo: 6/\n/pečat na svakoj stranici/:\nVojni Arhiv Beograd/\nZdružena komanda za KiM /Kosovo i Metohija/ Vojna tajna Strogo poverljivo, br. 455-148 15. april 1999. Primerak br.______\nrazbiti i uništiti ŠTS /šiptarske – pogrdan naziv za albanske - terorističke snage/ u sektoru Rugovo.\nMapa: 1:50.000, Peć 1,2,3 i 4\nANALIZA: Pojedinosti u zaglavlju naredbe Združene komande i podnaslovima u celom dokumentu, kao i sadržaj naredbe, ne ostavljaju sumnju da je tekst naredbe sačinjen u VJ. Najverovatnije je to bilo urađeno u štabu 3. Armije ili Prištinskog korpusa VJ.\nRELEVANTNOST: VJ je obezbeđivala tehničko osoblje koje je odluke o borbenim dejstvima donesene u Združenoj komandi razrađivalo u naredbe koje su trebale da sprovedu jedinice VJ i MUP-a.\nstranica 1, datum\nANALIZA: Naredba je napisana tri nedelje nakon početka sukoba sa NATO-om, odnosno zvaničnog proglašenja ratnog stanja.\nRELEVANTNOST: Pokazuje postojanje Združene komande tokom 1999. godine\nStranica 1, navod predmeta\nStranica 5, zadnji pasus.\nZdružena komanda za Kosovo i Metohiju će komandovati svim snagama sa Prištinskog sektora tokom vođenja borbenih operacija.\nANALIZA: Naredba je izvršni instrument komandovanja i rukovođenja oružanim organizacijama. Naredbe se jedino izdaju na osnovu ovlašćenja osobe ili tela koji poseduju izvršna ovlašćenja.\nRELEVANTNOST: Jasno i nedvosmisleno pokazuje komandna ovlašćenja, tokom 1999, Združene komande nad organizacijama kojima je naredba namenjena: VJ, MUP-om i naoružanim civilima koji deluju uz službena ovlašćenja.\nStranica 2, pasusi 2-3\nStranica 3, zadnji pasus\nStranica 4, pasus 3\nStranica 5, pretposlednji pasus\nPrištinski korpus, uz podršku naoružanog nešiptarskog stanovništva KiM treba da podrži snage MUP-a u razbijanju i uništavanju ŠTS u zoni odgovornosti.\nZadatak: podržati snage MUP-a u blokiranju, razbijanju i uništavanju ŠTS u širem sektoru rugovskih planina\nSakupiti informacije o neprijatelju i sprovesti obaveštajne i zadatke podrške na osovinama koje koriste borbene grupe stalnim angažovanjem izviđača zajedno sa organima MUP-a.\nPrikupiti zarobljene teroriste na sabirnim tačkama za ratne zarobljenike kod PKM /pozadinsko komandno mesto/ brigade, a zatim ih predati organima MUP-a.\n13. Organizovati sadejstvo sa snagama MUP-a u vezi s pripremom i sprovođenjem borbenih operacija pre i tokom sprovođenja borbenih operacija. .\nANALIZA: Daje se instrukcija VJ da pripremi i sprovede borbenu operaciju s MUP-om. To zahteva združeno planiranje i veoma blisku koordinaciju između VJ i MUP-a tokom dejstava.\nRELEVANTNOST: VJ i MUP su združeno dejstvovali u borbenim operacijama i pratećim akcijama, npr. delovanje s zarobljenim pripadnicima OVK-a na Kosovu 1999. godine. To je jedino moglo postići centralno koordinirano rukovođenje dve organizacije.\nVJ i MUP su radili na ostvarenju zajedničkih ciljeva koje je odredila Združena komanda.\nStranica 2, pasus 2\nStranica 2, pasus 4\nPrištinski korpus, uz podršku naoružanog nešiptarskog stanovništva KiM, treba da podrži snage MUP-a u razbijanju i uništavanja ŠTS u zoni odgovornosti.\nAngažovati naoružano nešiptarsko stanovništvo kako bi se obezbedili vojni objekti i komunikacioni pravci i da se zaštiti nešiptarsko stanovništvo.\nANALIZA: Određena grupacija civila na Kosovu, odabrana na osnovu nacionalne pripadnosti (nealbanske) imala je ulogu u borbenom dejstvu kojim je rukovodila Združena komanda. Potkrepljuje druge informacije i vezi s postojanjem i upotrebom naoružanih civila, službeno angažovanih u lokalnoj odbrani, 1999. godine.\nRELEVANTNOST: Pokazuje da su naroužani civili bili pod službenom kontrolom na Kosovu 1999. godine.\nNAREDBA: razbiti i uništiti ŠTS /šiptarske - pogrdan naziv za albanske - terorističke snage/ u sektoru Rugovo.\nZDRUŽENA KOMANDA ZA KOSOVO I METOHIJU\nANALIZA: Malo je verovatno da naredba od 15. aprila 1999. predstavlja izolovani primer, konkretnost u cilju i naziv sugeriše da ovo nije bio izolovani dokument jer je veoma mala verovatnoća da je Združena komanda za Kosovo obnovljena isključivo radi jedne lokalne i kratkoročne operacije tokom aprila 1999. Nadalje, Tužilaštvo je ponudilo na uvrštavanje i druge dokaze u vezi s postojanjem ZK tokom 1999. godine.\nRELEVANTNOST: Združena komanda obavljala je svoje zadatke 1999. godine na Kosovu.\n ERN K036-8502-K036-8506, Naredba da se razbiju i unište ŠTS u sektoru Rugovo, strogo poverljivi br. 455.148, Združena komanda za Kosovo i Metohiju, 15. april 1999.\n Vidi pozivanje na ZZP 174 i 174A u podnesku Tužilaštva u predmetu IT-02-54-T, Odgovor Tužilaštva na podnesak Srbije i Crne Gore u vezi s nerešenim zahtevima za pomoć od 6. maja 2003, podnet 20. maja 2003; vidi i podnesak Tužilaštva na osnovu pravila 54 bis u predmetu IT-02-54-T.


KORIŠĆENJE GENIJA U POLITIČKE SVRHE\nBetovenova muzika je u Drugom svetskom ratu sistematski korišćena za nacističke političke ciljeve. Nakon toga su širom sveta diktatori kao i borci za slobodu u podjednakoj meri otkrili njegova dela za sebe.\nU Beču 1945. je opera „Fidelio“ Ludviga van Betovena bila zvuk oslobođenja – saveznici su pobedili u ratu protiv nacističke Nemačke. Sedam godina pre toga tom operom koju su nazvali „pobedničkom“, nacionalsocijalisti su slavili osvajanje Austrije. Tako je Betovenova muzika povezana sa nacistima!\nTeško da je i jedan drugi kompozitor u njegovoj recepciji toliko snažno instrumentalizovan u političke svrhe kao Betoven. Njegova muzika služila je kao potvrda političkih stavova – diktatorima kao i borcima za slobodu.\n„O tajni ove muzike se do danas raspravlja“, kaže muzikolog Mihael Kustodis sa Univerziteta Minster u razgovoru za DW. „Međunarodno prisvajanje je veoma višeslojna kulturna istorija o kojoj još uvek ne znamo puno i za koju tek moramo razviti modele objašnjenja.“\nNacionalsocijalisti su instrumentalizovali Betovena za svoju propagandu. Pritom ih nije interesovala samo muzika, već i epiteti koji su bili pripisani Betovenu kao kompozitoru i čoveku. On je važio za titana, heroja, koji je prevazišao sudbinu – gluvoću, i naravno kao nemački muzički genije.\nHitlerovom režimu nije smetalo to što se Beethoven zalagao za vrednosti francuske revolucije kao što su sloboda, jednakost i bratstvo. „Diktature nikada nisu imale veliki problem da prisvoje istorijski narativ i da ga u krajnjem slučaju preoblikuju“, kaže Mihael Kustodis. „Uz to, nacionalsocijalizam se uvek iscenirao i kao revolucionarni pokret.“\nRevolucionarni pokret koji je – makar muzički – želeo da se nadoveže na stare tradicije: sa ličnostima poput Betovena i Vagnera. S ciljem organizacije muzičkih događaja Ministar za propagandu Jozef Gebels je osnovao „Komoru za kulturu rajha“ a u okviru nje „Komora za muziku rajha“. Njen prvi predsednik bio je poznati kompozitor Rihard Štraus i služio je perjanica i reklama diktature. Dela jevrejskih kompozitora ili političkih protivnika su bila zabranjena kao „izopačena muzika“.\n„Carstvo učestvuje u upravljanju kulturnim dobrom i izdvaja mnogo novaca kako bi razvijalo status koji je nemački muzički repertoar osvojio u koncertnim dvoranama i na operskim scenama“, objašnjava muzikolog Mihael Kustodis.\nOsim toga nemačka muzika je izvođena u kolonijama u Africi i Kini – između ostalog i da bi „strane kulture“ misionarski uverila u vrednost nemačke kulture.\nTo je tradicija koju su nastavili nacionalsocijalisti. Nemačke pesme su izvođene u Brazilu ili Čileu, a Berlinska filharmonija je kao „orkestar rajha“ išla na turneje po inostranstvu. Dirigenti kao Vilhelm Furtvengler i Herbert von Krajan su sa Betovenovim orkestarskim delima punili velike svetske koncertne dvorane.\nTo da je Hitler hteo da vlada svetom postalo je jasno najkasnije u Drugom svetskom ratu. Okupirani narodi bili su kulturološki podeljeni. S jedne strane oni su striktno odbijali nemačke simfonije tokom rata, na drugoj strani su iz protesta svirali upravo tu muziku. „Nemcima je oduzimano pravo da prisvajaju za sebe kompozitore poput Betovena“, kaže Kustodis.\nU prvim posleratnim godinama, između Istočne i Zapadne Nemačke je izbila ideološka svađa oko toga ko ima pravo na Betovenova muziku. U DDR-u se na Betovena gledalo kao na preteču socijalizma. „Govorili su da je Hitler pobeđen zajedno sa Crvenom armijom i da zbog toga oni smeju da ističu miroljubivo i evropsko u Betovenovoj muzici“, kaže Mihael Kustodis.\n„Berlinska filharmonija je sa Furtvenglerom od 1948. ponovo krenula na turneju, direktno u Englesku, deklarišući to kao mirovni projekt“, kaže Kustodis. Unatoč žestokoj debati oko Furtvenglerove uloge u takozvanom trećem rajhu koncerti su bili rasprodati, a kritike izuzetno pozitivne. Ljudi su ponovo želeli da muziku i politiku vide odvojeno.\nIpak nemački predsjednik Frank-Valter Štajmajer je prilikom otvaranja manifestacije „Betovenova godina 2020″ upozorio na to da je velika umetnost potrebna, ali i da može biti zloupotrebljena. Kao što je Betoven za vreme nacionalsocijalista bio zloupotrebljen radi predstavljanja superiornog „nemačkog bića“. „To nas upozorava da budemo oprezni kada je reč o preteranom, nerefkletovanom patosu“, rekao je Štajmajer.\nIzvor: DW.com betovenova muzika betovenova muzika\n2020-05-10T17:02:27+02:0010 маја, 2020|Muzika|


Ruski embargo ojadio bugarske farmere | Serb.rs\nSerb.rs > SVET > Ruski embargo ojadio bugarske farmere\nRuski embargo ojadio bugarske farmere\n29. februara 2016. / Komentari su isključeni na Ruski embargo ojadio bugarske farmere\nIma li mesta za naš izvoz ? (foto:plus.google.com)\nGubici poljoprivrednika u Bugarskoj zbog ruskog embarga na uvoz hrane dostigli su 300 miliona leva (167 miliona dolara), izjavila je ministarka poljoprivrede Desislava Taneva, u intervjuu bugarskom državnom radiju.\n„Gubici su uglavnom povezani s padom cena proizvoda obuhvaćenih zabranom”, rekla je Taneva, dodajući da je Sofija zainteresovana za obnavljanje odnosa i povratak na tradicionalna tržišta u najkraćem mogućem roku, ali to ne može da učini samostalno, već samo kao deo Evropske unije, prenosi Raša tudej (RT).\nMoskva je zabranila uvoz prehrambenih proizvoda iz zemalja koje su uvele sankcije Rusiji u avgustu 2014, zbog njene navodne vojne angažovanosti u istočnoj Ukrajini i zbog vraćanja Krima u sastav Ruske Federacije, navodi RT.\nRuski embargo se odnosi na uvoz mesa, kobasica, povrća, voća, mlečnih proizvoda, kao i ribe i morskih plodova. U junu prošle godine, predsednik Vladimir Putin produžio je embargo za dodatnih godinu dana.\nMeđunarodne sankcije protiv Moskve uključuju zabranu kreditiranja velikih ruskih državnih banaka, odbrambenih i naftnih kompanije, kao i pojedinaca bliskih Kremlju.\nBrisel je takođe uveo zabranu na isporuke oružja i vojne opreme Rusiji, vojne tehnologije, kao i tehnologije koja može da se koristi i u mirnodopske i u vojne svrhe (dual-use), hi-teh opreme i tehnologije za proizvodnju nafte, podseća Raša tudej.\nOznake: bugarska, embargo, gubitak, izvoz, poljoprivreda, Rusija, šansa / Objavljeno u: SVET


Tanjug 30. septembra 2019. 08:34\nVAŠINGTON – Američki predsednik Donald Tramp upozorio je na Tviteru da bi njegov opoziv mogao da izazove drugi građanski rat u SAD, citirajući izjavu evangelističkog pastora Roberta Džefrisa, koji je tu ocenu izneo u intervjuu za Foks njuz.\nTramp je u seriji ljutitih tvitova napisao da, kao i svaki američki državljanin, zaslužuje da se suoči sa onim ko ga optužuje, pogotovo, kako je naveo, zato što je uzbunjivač predstavio savršen razgovor sa inostranim liderom na potpuno „netačan i prevarantski“ način.\nOn je dodao da ne želi da se sastane samo sa uzbunjivačem „koji je izneo informacije iz druge i treće ruke“, već i sa osobom „koja mu je nezakonito dala te većim delom netačne informacije“.\n„Da li je ta osoba špijunirala predsednika SAD? To će imati velike posledice“, napisao je Tramp.\nOn je istakao da želi da predsedavajući Odbora za obaveštajne poslove Predstavničkog doma kongresa Adam Šif bude ispitan na najvišem nivou zbog „prevare i izdaje“.\n„Njegove laži iznete su na najbezobrazniji i najgrozniji način koji je ikada viđen u Kongresu. On je napisao i pročitao užasne stvari, a onda rekao da ih je izgovorio predsednik“, naveo je Tramp.\nPutin Makronu: Neprihvatljivi pokušaji mešanja u stvari…\nSnažan zemljotres na Pacifiku


U saradnji sa Zavodom za intelektualnu svojinu, glavni organizatori foruma su tri organizacije za kolektivno ostvarivanje muzičkih prava u Srbiji (Sokoj, OFPS i PI) sa Unijom diskografa Srbije i Kulturno prosvetnom zajednicom Srbije.\nCilj održavanja skupa je skretanje pažnje domaćoj stručnoj i široj javnosti na probleme sa kojima se organizacije susreću u ostvarivanju zaštite autorskog i srodnih prava u Srbiji. Predavači su bili istaknuti stručnjaci iz ove oblasti iz Srbije i sveta.\nForumu su prisustvovali predstavnici državnih organa, nadležnog ministarstva, kao i predstavnici pravosuđa, MUP-a Srbije, stručnih udruženja, reprezentativnih udruženja korisnika i medija, kao i brojni muzički autori, izdavači i interpretatori.\nSa ovoga skupa poslate su sledeće poruke javnosti:\n- Otvoreni smo prema svima za saranju!\n- Država treba da nas prepozna kao ozbiljan finansijski potencijal, od koga treba da imaju korist i država i njeni građani, kroz naplatu većeg poreza;\n- Organizatori i učesnici skupa i dalje će braniti civilizacijske tekovine prava autora, izvođača i proizvođača da rade i žive od svog rada.


covid Archives - Page 3 of 34 - KosovaPress\n34 nova slučaja obolelih od COVID-19\nNacionalni institut za javno zdravlje Kosova saopštio je da su u poslednja 24 časa date 52 doze vakcine protiv COVID-19.…\nSamo 5 pacijenata sa COVID-19 leči se na klinikama\nPet potvrđenih pacijenata sa Covid-19 i još 2 pacijenta post Covid-19 leče se u opštim klinikama i bolnicama. Kako se…\n541 aktivan slučaj sa COVID-19\nNacionalni institut za javno zdravlje Kosova je u poslednjem izveštaju saopštio da je od 928 testiranih 28 građana rezultiralo pozitivno…\n26 novih slučajeva COVID-19\nU poslednja 24 sata prijavljeno je 26 novih slučajeva zaraze COVID-19. Ovo je saopštilo Ministarstvo zdravlja na osnovu podataka Nacionalnog…\nU UKBSK-u se leči sedam pacijenata obolelih od COVID-19\nU Univerzitetskoj kliničkoj bolničkoj službi Kosova (UKBSK) leći se sedam pacijenata kod kojih je potvrđen COVID-19. Takođe, UKBSK saopštava da…\nJedan smrtni slučaj i 26 novozaraženih COVID-a\nMinistarstvo zdravlja je, prema podacima Nacionalnog instituta za javno zdravlje Kosova, saopštilo da je od 752 testiranja 26 građana rezultiralo…\nUKBSK: Pet pacijenata potvrđeno sa COVID-19\nPet potvrđenih pacijenata sa COVID-19 pozitivnim i 6 post-COVID negativnih leči se u klinikama UKCK i opštim bolnicama. Na terapiji…\n31 novi slučaj COVID-a\nMinistarstvo zdravlja je, prema podacima Nacionalnog instituta za javno zdravlje Kosova, saopštilo da je od 1.116 testiranih 31 građanin bio…\nUKBSK: Leči se 11 pacijenata od Covid-19\n11 pacijenata se leči od Covid-19 u Covid-19 klinikama u UKCK i opštim bolnicama. Kod 7 pacijenata potvrđeno je Covid-19,…\nMinistarstvo zdravlja, prema podacima Nacionalnog instituta za javno zdravlje Kosova, saopštilo je da je u poslednja 24 časa dato 279…


Sve firme koje se bave prodajom, održavanjem i prodajom opreme za industrijske mašine na jednom mestu možete naći na portalu Moja Delatnost. Portal okuplja sve firme koje se bave ovim i srodnim delatnostima na jednom mestu. Time vam omogućavamo lakšu i transparentnu pretragu. Uz naše usluge možete pronaći sve što vas interesuje o delatnosti održavanja i prodaje industrijskih mašina.\nU kategoriji INDUSTRIJSKE MAŠINE, OPREMA I ODRŽAVANJE nalaze se sve kompanije na teritoriji Republike Srbije koje se bave ovom delatnošću.\nUkucajte ključne reči koje Vas interesuju u pretraživač i u roku od nekoliko sekundi pred sobom ćete imati listu svih firmi koje se bave navedenim delatnostima.\nU dobu brzog tehnološkog napretka industrijske mašine su značajan deo svake fabrike ili kompanije koja se bavi industrijskom proizvodnjom. Proizvodnja industrijskih mašina jedna je od najbitnijih grana industrije. Tiče se proizvodnje mašina, uređaja, alata, aparata, proizvoda namenjenih upotrebi u domaćinstvu.\nČak 90% proizvodnje mašinske industrije otpada na sledeće zemlje:\nKneza Miloša 42, 11300, Smederevo\nTehno servis M.N\nNajpovoljniji servis sušara Čačak\nLjubićsko polje 37 , 32103, Ljubić\nSZR Dpt Blagojević\nCNC strug Srbija Čačak\nMiluna Gavrića 21, 32000, Čačak\nDevet Jugovića 49, 22324, Beška


Kina protiv raspoređivanja američkih raketa u Aziji i Evropi - 21.12.2021, Sputnik Srbija\nKina protiv raspoređivanja američkih raketa u Aziji i Evropi\nKina se oštro protivi raspoređivanju američkih kopnenih raketa srednjeg dometa u Azijsko-pacifičkom regionu i Evropi, saopštila je pres-služba Ministarstva... 21.12.2021, Sputnik Srbija\n„Kina se čvrsto pridržava odbrambenog karaktera nacionalne vojne politike, pridržava se politike da neće prva upotrebiti nuklearno oružje. Kina nikada nije raspoređivala nuklearno oružje van svoje teritorije i nikada nije obezbeđivala ‘nuklearni štit’ drugim zemljama“, odgovorili su u Ministarstvu na pitanje da li je Kini potreban sporazum sa Sjedinjenim Američkim Državama, sličan onom koji je Rusija predložila Vašingtonu i NATO-u.Rusija je 17. decembra objavila nacrte sporazuma sa Sjedinjenim Američkim Državama i NATO-om koji, između ostalog, uključuju odredbe o uzajamnim garancijama bezbednosti u Evropi, o nerazmeštanju raketa srednjeg i kratkog dometa u uzajamnom dometu i o odbijanju daljeg širenja NATO-a na istok, uključujući i za račun bivših republika SSSR-a.Dokumenti su već predati Vašingtonu i njegovim saveznicima. U jednoj od tačaka nacrta predlaže se da NATO pruži garancije neširenja Alijanse na teritoriju Ukrajine. Kako je ranije izjavio zamenik ministra spoljnih poslova Rusije Sergej Rjabkov, ako NATO i SAD ne reaguju na zahteve Rusije za bezbednosnim garancijama, to bi moglo dovesti do nove runde konfrontacije.\nsvet, kina, bezbednost, azijsko-pacifički region, rakete srednjeg dometa, sad, garancije, raspoređivanje raketa, kina – vojska i naoružanje, vojska i naoružanje\n© AFP 2021 / CLAYTON WEARLansiranje američke interkontinentalne balističke rakete "Minutmen III" u bazi Vandenberg u Kaliforniji\nKina se oštro protivi raspoređivanju američkih kopnenih raketa srednjeg dometa u Azijsko-pacifičkom regionu i Evropi, saopštila je pres-služba Ministarstva spoljnih poslova Kine za Sputnjik.\n„Kina se čvrsto pridržava odbrambenog karaktera nacionalne vojne politike, pridržava se politike da neće prva upotrebiti nuklearno oružje. Kina nikada nije raspoređivala nuklearno oružje van svoje teritorije i nikada nije obezbeđivala ‘nuklearni štit’ drugim zemljama“, odgovorili su u Ministarstvu na pitanje da li je Kini potreban sporazum sa Sjedinjenim Američkim Državama, sličan onom koji je Rusija predložila Vašingtonu i NATO-u.\nMinistarstvo je istaklo da je kineska strana „više puta jasno izražavala svoj stav po pitanju raketa srednjeg dometa i da se snažno protivi razmeštanju američkih kopnenih raketa srednjeg dometa u Azijsko-pacifičkom regionu i Evropi u bilo kom obliku“.\nKina podržala zahteve Moskve za garancije bezbednosti\n21 Decembar 2021, 07:19


Postavljanje ograničenja načina na koji dete koristi računar - Windows pomoć\nImate Windows 10, a ova stranica je posvećena prethodnoj verziji operativnog sistema Windows. Nabavite pomoć za preuzimanje OS Windows 10\nOva stranica je o OS Windows 10, a vi imate stariju verziju operativnog sistema Windows. Saznajte kako da obavite nadogradnju na Windows 10 – besplatna je!\nOva stranica je o OS Windows 10, a vi imate Windows 8. Saznajte kako da obavite nadogradnju na Windows 10 – besplatna je!\nOva stranica je o OS Windows 10, a vi imate Windows RT. Nabavite pomoć za Windows RT\nOva stranica je o OS Windows 10, a vi imate Windows Vista. Saznajte kako da obavite nadogradnju na Windows 10\nBudućnost operativnog sistema Windows je stigla i besplatna je! Saznajte kako da nabavite Windows 10\nVaš računar koristi Windows 8, a informacije na ovoj stranici se odnose na Windows 8.1. Odmah obavite besplatnu nadogradnju na Windows 8.1\nPodrška za Windows XP je ukinuta. Neka vaš računar ostane zaštićen. Saznajte više\nNeka vaša deca budu bezbednija dok koriste računar\nUvodDodavanje deteta u Microsoft porodicu\nPostavite ograničenja za deteNadgledajte aktivnosti deteta na uređaju\nPostavljanje odgovarajućih ograničenja za dete\nKada dodate dete u svoju Microsoft porodicu,možete da budete sigurni da će ono biti bezbedno za računarom, a ipak ćete mu dati slobodu da samostalno istražuje. Možete da budete sigurni i da će veb-lokacije za odrasle biti blokirane, ili da tačno navedete lokacije koje želite da vaša deca vide. Osim toga, znaćete sa sigurnošću da deca mogu da koriste samo aplikacije i igre koje su pogodne za njihov uzrast i moći ćete da postavite ograničenja za vreme ispred ekrana kako ne bi provodila previše vremena u virtuelnom svetu. Deca mogu da zatraže vašu dozvolu da nastave pregledanje kada vreme istekne, i da vide ili preuzmu nešto što je blokirano. Zajedno možete da odredite nivo ograničenja koji je dobar za njih. Možete da postavite ova ograničenja i da upravljate njima na veb-lokaciji account.microsoft.com/family. Prijavite se sa svojim Microsoft nalogom, izaberite ime deteta čije postavke želite da promenite i pratite uputstva koja će se pojaviti.\nVremenska ograničenja se primenjuju u skladu sa vremenom na računaru, tako da ne morate posebno da postavljate istu vremensku zonu na računarima da bi postavke bile pravilno primenjene.\nPrikaži svePostavljanje vremenskih ograničenja\nPostoje dva načina za ograničavanje vremena koje vaše dete provodi ispred ekrana svojih uređaja. Pored postavljanja određenih perioda tokom dana tokom kojih dete može da koristi svoje uređaje, možete da postavite i maksimalno vreme za svaki uređaj koje određuje koliko časova dnevno dete može da koristi taj uređaj. Na primer, možete da im dozvolite da provode dva sata dnevno za računarom radnim danima, a vikendom više.\nIzaberite stavku Vreme ispred ekrana i pomerite prekidač postavke Blokiraj korišćenje uređaja u određeno vreme sa položaja Isključeno na Uključeno.\nIzaberite vremenske željene periode tokom svakog dana kada ćete dozvoliti deci da koriste svoje uređaje, a ukoliko želite, postavite maksimalno dozvoljeno vreme za svaki uređaj. Ako ne želite da postavite maksimalno vreme, izaberite stavku Neograničeno.\nPostavljanje ograničenja za veb lokacije koje vaša deca mogu da posećuju\nPostoji puno toga lepog što može da se nauči na internetu, ali ima i onog što ne želite da deca vide. Možete da postavite ograničenja za tipove veb-lokacija koje vaša deca mogu da vide. Na primer, možete da im dozvolite da vide poznate veb-lokacije, opšteg tipa i one namenjene deci i automatski blokirate veb-lokacije sa sadržajem za odrasle. Takođe možete da dozvolite ili blokirate pojedinačne veb-lokacije (ili čak određene stranice na lokaciji) pomoću njihovih veb-adresa, odnosno URL adresa, ili da konfigurišete nalog deteta tako da ono može da posećuje samo bezbedne veb lokacije koje ste vi naveli.\nKonfigurisanje ograničenja za veb-lokacije\nIzaberite stavku Veb-lokacije, a zatim postavite prekidač Blokiraj neprikladne veb-lokacije iz položaja Isključeno u Uključeno.\nSada su sadržaji za odrasle i InPrivate pregledanje blokirani, a Bingbezbedna pretraga je uključena.\nAko želite da vaše dete može da vidi samo one veb-lokacije koje ste izričito dozvolili, potvrdite izbor u polju Prikaži samo veb lokacije sa liste dozvoljenih.\nDozvoljavanje ili blokiranje određenih veb lokacija\nIzaberite stavku Veb-lokacije.\nDa biste dodali neku lokaciju na listu dozvoljenih, pređite u odeljak Uvek dozvoli ove i unesite URL adresu veb-lokacije koju želite da dozvolite.\nDa biste dodali neku lokaciju na listu blokiranih, pređite u odeljak Uvek blokiraj ove i unesite URL adresu veb-lokacije koju želite da blokirate.\nPostavljanje ograničenja za aplikacije i igre\nPostavljanje ograničenja za aplikacije i igre koje vaše dete sme da koristi slično je postavljanju ograničenja za veb-lokacije: možete da postavite nivo prema oceni za uzrast kako bi deca koristila igre i aplikacije koje su ocenjene kao prikladne za njihov uzrast, ali ne i one koje nemaju ocenu za uzrast ili su namenjene starijima. Takođe možete da dozvolite određene pojedinačne naslove.\nDeca mogu da zatraže vašu dozvolu ukoliko žele da koriste neku blokiranu aplikaciju ili da igraju blokiranu igru, a vi možete da odgovorite na zahtev za dozvolu e-poštom, direktno preko izveštaja o aktivnostima deteta, ili tako što ćete se prijaviti na uređaj koji koristi vaše dete i odatle dati svoje odobrenje.\nOgraničenja za aplikacije i igre su ranije imala dva prekidača sa položajem Uključeno/Isključeno: jedan je služio za aplikacije, a drugi za igre. Sada postoji samo jedan prekidač za upravljanje njima. Ako ste ranije uključili ograničenja za jedno, ali ne i za drugo, vaše postavke su i dalje na snazi. Međutim, ako prvo isključite ograničenja za aplikacije i igre, a zatim ih ponovo uključite, ograničenja će važiti i za aplikacije i za igre.\nKorišćenje nivoa ocena zasnovanih na uzrastu\nIzaberite stavku Aplikacije i igre, a zatim postavite prekidač Blokiraj neprikladne aplikacije i igre iz položaja Isključeno u Uključeno.\nPređite u odeljak Ograničavanje aplikacija i igara i koristite meni da biste odabrali starosni nivo koji odgovara vašem detetu.\nDaca uvek mogu da zatraže vašu dozvolu da koriste nešto što je blokirano.\nPrema podrazumevanim vrednostima, ako uključite ograničenja za aplikacije i igre na uređajima koji rade pod operativnim sistemom Windows 8.1,Windows 8, Windows 7 ili starijim verzijama OS Windows, biće blokirane sve aplikacije i igre koje nemaju ocenu uzrasta. Ovim se mlađa deca sprečavaju u korišćenju neprikladnih aplikacija ili u igranju igara za starije, ali to može da blokira i neke aplikacije koje želite da dozvolite starijoj deci, uključujući i radne aplikacije poput onih za obradu teksta ili radnih svezaka. Možda ćete želeti da uključite ograničenja za aplikacije i igre kod mlađe dece, ali za stariju decu odaberite da nadgledate aktivnosti korišćenja aplikacija i igara preko izveštaja o aktivnostima.\nUpravljanje zahtevima vašeg deteta\nVremenom, postavke koje primenjujete za aktivnosti vaše porodice za računarom mogu da se menjaju. Na primer, vaše dete može poželeti da preuzme i igra novu igru o kojoj svi pričaju, da potraži nešto na internetu za školski projekat ili da dobije malo dodatnog vremena za računarom kako bi završilo domaći zadatak. U okviru Microsoft porodice, deca mogu da vam šalju zahteve za dozvole za nove aplikacije, igre ili veb-lokacije koje žele da koriste putem e-pošte. Možete te zahteve razmatrati pojedinačno u okviru e-pošte, ali možete i da upravljate svim zahtevima na jednom mestu na veb-lokaciji account.microsoft.com/family Izaberite stavku Nedavna aktivnost\nNoviji zahtevi za dozvole su organizovani u kategorije.\nPored svakog zahteva pritisnite dugme Dozvoli da biste odobrili zahtev, ili dugme Odbij da biste ga blokirali.\nSledeće: nadgledajte šta vaše dete radi na uređaju pomoću izveštaja o aktivnostima\nIdite u Microsoft porodicu\nsvoje Microsoft porodice.\nPodešavanje programa „Porodična bezbednost“\nSaznajte kako da dodate naloge u Microsoft porodicu.\nPostavite pitanje na forumima zajednice.


Profit banaka 46 odsto manji nego lani, loši krediti u porastu – Portal RTPV\nNaslovna / Vijesti / Ekonomija / Profit banaka 46 odsto manji nego lani, loši krediti u porastu\nRTPV 2 sedmice prije\tEkonomija Ostavite komentar 88 pregledi\nBankarski sektor zadržao je stabilnost i dobru kapitalizovanost i likvidnost. Ipak, pandemija Covid-19 odrazila se i na profitabilnost i nivo nekvalitetnih kredita. Profit banaka za prvih šest mjeseci je, u odnosu na isti period prošle godine, manji za 46 odsto, što je posljedica smanjenja neto prihoda od naknada i rasta troškova obezvređenja aktive. Tokom prvih šest mjeseci ove godine, zabilježen je i rast nekvalitetnih kredita i potraživanja na nivou sistema sa 4,72 na 5,11 odsto, ocijenjeno je na današnjoj sjednici Savjeta Centralne banke Crne Gore.\nKako je saopšteno iz CBCG, na sjednici je usvojen Izvještaj o poslovanju i sprovođenju politike Centralne banke Crne Gore za jun i jul 2020. godine.\n“Konstatovano je da su aktivnosti Centralne banke tokom ovog perioda realizovane u skladu sa planiranim obavezama. Posebno je istaknuto adekvatno upravljanje međunarodnim rezervama, uprkos pogoršanju eksternih uslova koje je uzrokovano pandemijom Covid-19”, navode u CBCG.\nCBCG je, ističu, uspjela da, intenzivnim međunarodnim aktivnostima, po prvi put obezbijedi instrument podrške sistemskoj likvidnosti od strane Evropske centralne banke.\n“Naime, odobreno je ugovaranje bilateralne repo linije u iznosu do 250 miliona eura. Ranije je ugovorena linija za likvidnost kod Banke za međunarodna poravnanja u iznosu do 100 miliona eura. Ova dva izvora predstavljaju snažan okvir za podršku sistemskoj likvidnosti”, naglasili su u Centralnoj banci.\nSavjet je danas usvojio i Makroekonomski izvještaj CBCG za II kvartal 2020. godine.\n“Konstatovano je da će, usljed pandemije korona virusa, 2020. biti godina ne samo velikih zdravstvenih, već i ekonomskih izazova, te da će posljedice pandemije biti prilično snažne i sa produženim rokom uticaja. Iako podaci o ostvarenom BDP-u u drugom kvartalu ove godine još nijesu dostupni, raspoloživi statistički pokazatelji ukazuju na značajan pad u većini sektora”, dodaju u CBCG.\nNa osnovu Izvještaja o kretanju cijena za II kvartal 2020. godine, koji je danas usvojio Savjet, konstatovano je da su potrošačke cijene tokom drugog kvartala smanjene za 0,6 odsto, a najveći doprinos padu dale su cijene u kategorijama prevoz, odjeća i obuća i stanovanje, voda, struja, gas i druga goriva.\n“Prosječna stopa potrošačkih cijena (prvih šest mjeseci 2020. godine u odnosu na isti period prethodne godine) iznosila je 0,1 odsto, dok su cijene u junu u odnosu na isti mjesec prethodne godine bile niže za 0,2 odsto. U Izvještaju se, dalje, navodi da modelska prognoza predviđa da će inflacija u decembru 2020. godine biti u rasponu od -0,9 odsto do 0,4 odsto, sa centralnom tendencijom od -0,3 odsto. Njoj je slična i ekspertska procjena CBCG i ona ukazuje da će na kraju godine inflacija biti u rasponu od -1 odsto do 1 odsto, sa nultom stopom kao centralnom projekcijom. Savjet je na današnjoj sjednici razmatrao i druga pitanja iz svoje nadležnosti”, zaključuju u CBCG.\nPredhodno EU donirala crnogorskim zdravstvenim radnicima zaštitnu opremu\nSledeće U galeriji ,,Vitomir Srbljanović” otvorena izložba slika naše sugrađanke Aide Kondo Kaltak


Obnovimo poslovanje zajedno | Booking.com Partner Hub | Booking.com for Partners\nCOVID-19 Resources-654|Rebuilding Together-60442\nSa nadom gledamo u budućnost. Dok putnici širom sveta počinju da planiraju svoja naredna putovanja, u Paketu za obnavljanje poslovanja možete pronaći uvide i savete za privlačenje rastuće potražnje. Na ovoj stranici se nalazi mnoštvo korisnih informacija poput istraživanja u kome su učestvovale desetine hiljada putnika, statističkih podataka pouzdanih partnera kao što je Google i zaključaka koje smo izveli na osnovu sopstvenih podataka o rezervacijama i pretragama. Identifikovali smo tri glavne vrste putnika i načine na koje možete da ih privučete. Osim toga, naveli smo i informacije o tome kako pružamo podršku vama i vašim timovima. Dok zajedno ulazimo u novu godinu, obećavamo vam da ćemo nastaviti da vam pružamo podršku kako biste mogli da brže obnovite svoje poslovanje.\nTrenutni prioriteti putnika\nGosti sada imaju druge prioritete. Ako odgovorite na njihove potrebe, privući ćete više gostiju i povećati broj rezervacija.\nTrendovi gostiju – pročitajte\nGlavne vrste putnika\nNaši podaci pokazuju da su usled korona virusa nastale tri vrste putnika. Saznajte kako da ih privučete u svoj objekat.\nKoje su glavne vrste putnika?\nOsnovni sadržaji objekta\nKreirali smo tri vodiča da bismo vam pružili podršku tokom i nakon ove krize i uključili informacije o tome kako da podesite sjajne cene i raspoloživost.\nZajedničke potrebe svih putnika\nNaša nova realnost znači da putnici sada imaju druge prioritete. Iako primećujemo da se pojavljuju različite vrste putnika, naši podaci takođe pokazuju da svi gosti imaju iste osnovne potrebe.\nFleksibilnost je nužna\nNaši podaci pokazuju da 77% putnika želi mogućnost izmene rezervacija, a skoro polovina njih je rekla da je opcija besplatnog otkazivanja neophodna. Naše alatke i popusti vam mogu pomoći da odgovorite na ove potrebe – na primer, pravilo „Fleksibilno – 1 dan“ vam olakšava da svojim postojećim pravilima dodate više fleksibilnosti.\nDodajte fleksibilna pravila\nZdravlje i bezbednost su ključni\n70% putnika je izjavilo da će pre rezervisati objekat ukoliko je jasno koja se zdravstvena i higijenska pravila primenjuju. Ovi podaci su dokazani – partneri koji su primenili pomenute mere su primili u proseku 11% više rezervacija u odnosu na one koji nisu. Zato smo radili na kreiranju novih načina za prikazivanje bezbednosnih mera na stranici objekta.\nAžurirajte svoje mere\nLast-minute i unapred\nImajući u vidu trenutnu nesigurnost, razumljivo je da mnogi putnici i dalje rezervišu u poslednjem trenutku ili daleko unapred. Da biste odgovorili na ovaj trend, unesite raspoloživost za do 16 meseci unapred i dodajte „Last-minute ponudu“ i „Ponudu za putnike koji rano rezervišu“ za odgovarajuće datume boravka gostiju.\nTrenutne glavne vrste putnika\nNaša istraživanja i podaci pokazuju da su se pojavile tri najčešće vrste putnika. Evo kako možete da ih privučete u svoj objekat.\nUsled ograničenja putovanja i bezbednosnih rizika, mnogi odlučuju da posete lokalne destinacije. Posebno primećujemo da domaći putnici tragaju za plažama, destinacijama u prirodi i aktivnostima na otvorenom. Evo šta bi trebalo da znate o njihovim preferencijama i tome kako ih možete privući u svoj objekat.\nŠta pokazuju naša istraživanja\nPutnici sve više istražuju destinacije u svojoj blizini. Primećujemo da putnici radije koriste automobil i obilaze mesta na otvorenom, kao i da ih sve više zanimaju izdvojene destinacije gde mogu da se opuste na svežem vazduhu i daleko od gužvi. Za više detalja pogledajte video.\nOpcije za pretragu kako bi putnici pronašli objekte poput vašeg\nPoboljšali smo iskustvo pretrage kako bismo korisnicima olakšali pronalaženje objekata nedaleko od svog doma. Tu spada isticanje objekata na osnovu trenutno popularnih kriterijuma (npr. „priroda“ i „plaža“) i dodavanje nove opcije za pretragu „U mojoj blizini“ da bi putnici pronašli obližnje destinacije.\nSaznajte više o opcijama za pretragu obližnjih destinacija\nDruštvene mreže za promovisanje lokalnih putovanja\nRedovno tražimo načine da putem društvenih mreža pomognemo putnicima da otkriju uzbudljive destinacije u svojoj blizini. Naša kampanja #ExploreNextDoor podstiče putnike da podele svoje nedavne fotografije iz obližnjih oblasti i time inspirišu potencijalne goste da rezervišu objekte na lokalnim destinacijama.\nPrimećujemo da raste broj ljudi koji žele da rade sa druge lokacije. Ova mogućnost kombinovanja posla i istraživanja novih mesta ili provođenja više vremena sa porodicom i prijateljima je veoma privlačna mnogim profesionalcima.\nVeliki broj kancelarija je zatvoren i usled toga se javlja potražnja za dužim putovanjima koja kombinuju posao i zabavu. Prošle godine je naše istraživanje pokazalo da je trećina putnika razmatrala rezervisanje objekta na drugoj destinaciji sa koje bi mogli da rade i očekujemo da će se taj trend nastaviti. Za više detalja pogledajte video.\nPrivucite digitalne nomade dodavanjem odgovarajućih sadržaja jedinica\nBroj pitanja upućenih objektima u vezi sa sadržajima jedinica kao što je WiFi je utrostručen tokom protekle godine i nastavlja da dobija na značaju. Pobrinite se da na stranici objekta budu prikazani ovaj i ostali sadržaji neophodni za rad na daljinu kako biste privukli te goste.\nAžurirajte sadržaje jedinica\nObezbedite stabilne prihode uz nedeljne i mesečne cene\nDuži boravci vam mogu pomoći da popunite kapacitete objekta i smanjite obim posla. Podesite primamljive nedeljne cene (za najmanje 7 noćenja) i mesečne cene (za najmanje 28 noćenja) i privucite milione potencijalnih gostiju koji trenutno traže duže boravke.\nDodajte nedeljne ili mesečne cene\nTokom nedavnih zabrana kretanja, 65% putnika je izjavilo da jedva čekaju da ponovo počnu da putuju, a 84% njih je planiralo da iznova putuje u bliskoj budućnosti – kako u okviru svoje zemlje, tako i van nje. Evo nekih zaključaka o putnicima koji žele ponovo da putuju u inostranstvo.\nOd 84% putnika koji planiraju da odu na odmor u narednim mesecima, trećina namerava da otputuje u inostranstvo. Primećujemo i porast interesovanja za cene i ekološki održive izbore. Za više detalja pogledajte video.\nPonude i popusti za određene vrste korisnika\nBudući da je 62% putnika izjavilo da će obraćati više pažnje na cenu prilikom planiranja putovanja, a 55% će verovatno tražiti promotivne ponude, podešavanje cene za goste iz određenih država ili Ponude za putovanje vam može pomoći da povećate broj rezervacija.\nPodesite cene za goste iz određenih država\nPriručnik o ekološkoj održivosti\nViše od 50% ljudi želi da putuje na ekološki održiviji način, a preko dve trećine očekuje da naša branša to i omogući. Zato smo podržali Program Ujedinjenih nacija za životnu sredinu u kreiranju priručnika o tome kako da primenite mere za suzbijanje korona virusa na održiv način.\nPrikupili smo neke resurse kako bismo vam pomogli da uspešno poslujete tokom ovog perioda. Prosledite ove vodiče svojim kolegama klikom na dugme „Podeli“.\nAžurirali smo savete o cenama kako bi bili transparentniji i personalizovaniji. Sada možete lako da optimizujete svoje strategije određivanja cena kako biste privukli više gostiju i ostvarili željene prihode.\nUlogujte se na Vodič za određivanje cena\nVodič za očuvanje zdravlja i bezbednosti\nKreirali smo smernice koje će vam pomoći da održite svoj objekat higijenski ispravnim i čistim – na ekološki održiv način. Ovi saveti vam mogu pomoći da privučete goste koji vode računa o bezbednosti i održivim praksama.\nSaznajte više o ovim merama\nVodič za određivanje raspoloživosti\nI dalje primećujemo da postoji potražnja za last-minute boravcima i putovanjima koja se rezervišu znatno unapred. Budite spremni za obe vrste korisnika tako što ćete dodati raspoloživost za skorašnje datume, kao i za do 16 meseci unapred.\nInformacije o tržištu iz Click. Magazina\nPročitajte mišljenja stručnjaka o najnovijim trendovima u branši i saznajte kako se putovanja prilagođavaju situaciji nastaloj usled korona virusa (dostupno samo na engleskom).\n#Obnavljanje poslovanja uz pomoć partnera\nPodstičemo vas na međusobnu podršku sa drugim partnerima, kao i da u okviru Zajednice partnera podelite svoje uvide i savete za obnavljanje poslovanja koristeći hešteg #Rebuilding (dostupno na engleskom i italijanskom).\nUlažemo u unapređenje vašeg poslovanja\nNaš Program podrške za poslovanje partnera vam daje mogućnost da se prijavite za finansijsku podršku koja može dodatno da unapredi vaše poslovanje.\nCentar za poslovne prilike, optimizovan za trenutne okolnosti\nOsim uobičajenih saveta za unapređenje poslovnih rezultata, na stranici „Korisni saveti“ delimo preporuke koje su prilagođene trenutnim okolnostima.


Simović u Šavniku: Rezultat kao potvrda zajedničkog rada – Volim Podgoricu\nHome / NOVOSTI / Ekonomija / Simović u Šavniku: Rezultat kao potvrda zajedničkog rada\nPotpredsjednik Vlade i ministar poljoprivrede i ruralnog razvoja Milutin Simović danas je nakon radne posjete Nikšiću, gdje je otvorio vodovod Prijespa i prisustvovao otvaranju savremene Poliklinike Nikčević, boravio i u radnoj posjeti Šavniku.\nTim povodom, potpredsjednik je obišao novoizgrađeni asfaltirani lokalni put Krnja jela – Bare koji je rekonstruisan kroz Program razvoja ruralnih područja, koji Vlada realizuje sa Međunarodnim fondom za razvoj poljoprivrede (IFAD). Napravljen je i dogovor za nove projekte za unapređenje ruralne infrastrukture i kvaliteta života i rada građana.\nTakođe, Simović je tokom posjete Šavniku, a povodom Svjetskog dana pčela – 20. maja obišao mladog pčelara Marka Ćirovića iz Boana.\nI na ovom projektu, kako je kazao Simović, radili su zajedno Vlada, Opština i mještani, ali i Međunarodni fond za razvoj poljoprivrede (IFAD). Simović je podsjetio da je kroz taj projekat prošle godine na nivou Crne Gore asfaltirano više od 35 km saobraćajnica, ističući da je ambicija da u ovoj godini to bude više – preko 40 km u sedam opština obuhvaćenih projektom.\nSimović je izrazio uvjerenje da će u Šavniku to biti putni pravac za Duži i Dubrovsko, u dužini od sedam kilometara, ističući da taj put ima posebnu vrijednost sa aspekta poljoprivrede i ruralnog turizma, i ukupnog razvoja tog kraja.\nPrema riječima Simovića, bilo je zadovoljstvo obići ovog mladog pčelara, vidjeti kako se on bavi pčelarstvom na jedan odgovoran i profesionalan način, sa puno emocija i snažnim porukama koje šalje iz svog domaćinstva.\nSa sada Ćirović ima 170 društava, obezbijedio je dodatu vrijednost jer je sertifikovao svoju proizvodnju kao organsku koristeći tako i dodatna podsticajna sredstva Ministarstva, koristeći i podrške iz Evropskih pretpristupnih fondova iz prethodnog perioda.\n“Posebno me ohrabrila njegova poruka da je ova godina koja jeste izazovna po mnogo čemu dobro krenula za pčelarstvo i da obećava da bude povoljna. Vjerujem da će njegov optimizam biti opravdan i da ćemo, uprkos svim izazovima koje imamo u ovoj godini, u kojoj smo dali odgovor u odnosu na ono što znači zdravlje i životi naših građana, tokom godine moći kazati da uspješno savladavamo i ekonomske izazove, kroz aktivnosti koje Vlada pokreće u saradnji sa preduzetnicima i lokalnim samoupravama. A onda, kao rezultat svih dobrih odgovora koje smo dali i dajemo, vjerujem da ćemo moći kazati da smo dali konačni ključni odgovor u odnosu na izazove i potrebu daljeg ubrzanog razvoja Crne Gore“, poručio je Simović iz Šavnika.\nNEMA LJETA DO KRAJA JUNA: Smjenjivaće se sunce, oblaci i kiša, a od vrućina NI TRAGA (FOTO) -… https://t.co/PBLFcMfOqR30 minuta ago


Final Fantasy 7 Remake Intergrade sistemski zahtevi su tu - PLAY!\nFinal Fantasy 7 Remake Intergrade sistemski zahtevi su tu\nU susret izlasku Final Fantasy 7 Remake Intergrade na PC dobili smo mnoštvo detalja, poput zanimljive informacije da će ovo biti prva igra za računare sa cenom od 70 dolara.\nSada smo dobili sistemske zahteve, kako bi pripadnici PC master rase znali kakav računar je potreban za igranje u minimalnim i maksimalnim detaljima. Podsećamo, ovde se radi o portu Playstation 5 verzije igre Final Fantasy 7 Remake na PC, ali i pored ovoga zahtevi nisu dosta strašni. Recimo, preporučeni zahtevi za 4K igranje su sačinjeni od nekoliko godina stare GTX 1080 grafike.\nBez daljeg odlaganja sistemski zahtevi glase:\nProcesor: Intel Core i5-3330 / AMD FX-8350\nGrafička: GeForce GTX 780 / Radeon RX 480 (3GB VRAM)\nProstor na disku: 100GB\nProcesor: IntelCore i7-3770 / AMD Ryzen 3 3100\nGrafička: GeForce GTX 1080 / Radeon RX 5700 (8GB VRAM)\nRelated Items:Final Fantasy 7 Remake, PC, sistemski zahtevi, Square Enix, system requirements


Sjeverni tok 2: Gasovod u vrletima politike – Energetika.ba\nSjeverni tok 2: Gasovod u vrletima politike\nBliži se početak izgradnje Sjevernog toka 2 između Rusije i Njemačke. Sve su glasniji kritičari tog projekta među kojima su neki njemački političari,\nBliži se početak izgradnje Sjevernog toka 2 između Rusije i Njemačke. Sve su glasniji kritičari tog projekta među kojima su neki njemački političari, zvanična Varšava, ali i Amerikanci koji u svemu imaju direktni interes.\nSedam viđenih njemačkih političara iz stranaka demohrišćanske unije (CDU i CSU), Liberala i Zelenih u utorak su u Frankfurter Allgemeine Zeitungu objavili “apel” protiv izgradnje Sjevernog toka 2, dodatnog gasovoda koji bi povezao Rusiju i Njemačku.\nIstočne članice EU, prije svih Poljska, oštro se protive novom gasovodu za koji kažu da bi načinio Evropu dodatno zavisnom od ruskog gasa. Novi gasovod bi pomogao Moksvi da zaobiđe Ukrajinu kao tranzitnu zemlju i tako je liši velikih prihoda od tranzita gasa. Potpisnici pisma strahuju da bi Rusija izgradnjom novog gasovoda imala jednu polugu više za eventualno ucjenjivanje Njemačke, koja je najveći kupac gasa.\n“Rusija gleda na energetiku i ekonomiju kao na političko oružje”, precizirao je za Deutsche Welle (DW) Elmar Brok, evropski poslanik CDU i jedan od potpisnika pisma. On smatra da je stoga opasno posmatrati novi gasovod kao čisto ekonomski projekat: “Nadamo se da će opet nastati široka diskusija u Njemačkoj i drugim evropskim zemljama.“\nApel je upućen prije svega Socijaldemokratama koje se zalažu za projekat. Bivši socijaldemokratski kancelar Gerhard Šreder simboliše dobre veze dvije zemlje u energetskom sektoru, a danas radi za “Sjeverni tok”. Kancelarka Angela Merkel takođe nije protiv projekta teškog milijarde evra, smatrajući da je riječ o poslovnoj odluci kompanija te čisto ekonomskom projektu. Taj je stav branila i u petak prilikom posjete Mateuša Moravjeckog, novog poljskog premijera i velikog kritičara gasovoda.\n“Ključno pitanje je dali projekat destabilizuje Ukrajinu koju želimo da približimo sebi i da li je kontradiktoran ciljevima Energetske unije”, kaže za DW Kirsten Vestfal, analitičarka za energetiku u Njemačkom institutu za međunarodnu politiku i bezbednost.\n“Da li će načiniti Njemačku i Evropu politički ranjivim na ucjene i ekonomski ranjivim?”, kaže Vestval.\nU odgovoru na tvrdnje sedam političara kompanija “Severni tok 2” – kćerka-firma ruskog Gazproma – obratila se frankfurtskom listu pismom čitalaca:\n“Autori teksta namjerno prećutkuju da zahtjevi za solidarnošću često služe da se zataškaju ekonomski interesi.”\nNavodi se da SAD imaju interes da Evropu snabdjevaju tečnim gasom, te da Poljska želi da postane čvorište i dobije “trajne garancije” da će ubirati “astronomske takse od tranzita” gasa.\nU Poljskoj i baltičkim zemljama ne krije se da žele da postanu čvorište za uvoz tečnog američkog gasa u Evropu. Zvanični Vašington takođe nije baš suptilan u reklami svog gasa. U januaru je šef diplomatije Reks Tilerson rekao da je Sjeverni tok 2 prijetnja po energetsku bezbednost Evrope. Američki ministar trgovine Vilbur Ros je otvoreno preporučio EU da „koriguje transatlantski trgovinski balans“ tako što bi uvozila više tečnog gasa iz SAD.\nSjeverni tok 2 je prije nekoliko dana dobio dio potrebnih dozvola iz zvaničnog Berlina, ali još nedostaje dokumentacija iz Brisela i Moskve. Izgradnja treba da počne ove, a gasovod bi mogao da proradi već sljedeće godine. Troškovi se procjenjuju na 9,5 milijardi evra. Gasovod bi bio polegnut dnom Baltičkog mora paralelno sa postojećim Sjevernim tokom i udvostručio bi kapacitet na 110 milijardi kubika gasa godišnje.\nZemni gas koji se u Sjedinjenim Državama dobija frakingom te pretvara u tečno stanje i tankerima izvozi preko okeana takođe stiže i u Evropu. Ali od 2016. je tako uvezena tek milijarda kubnih metara gasa – to je manje od dva odsto kapacitet planiranog Sjevernog toka 2.\nGas 672 sjeverni tok 2 54 top 1766


Rusko ministarstvo pozvalo civile da napuste Kijev, koridor bezbjedan - mojKontakt portal - Radio Televizija Kontakt\nRusko ministarstvo pozvalo civile da napuste Kijev, koridor bezbjedan\nRusko Ministarstvo odbrane pozvalo je ukrajinske civile da se evakuišu iz Kijeva, ističući da je otvoren koridor za izlazak stanovnika, javlja “Raša tudej”.\n“Civili mogu da izađu auto-putem prema Vasilkovu, gradu oko 20 kilometara jugozapadno od glavnog grada. Taj smjer je otvoren i bezbjedan”, navodi se u saopštenju.\nU saopštenju se navodi da Rusija “napada isključivo vojne objetke” i da civili nisu u opasnosti.\nU međuvremenu, ukrajinska i ruska strana sastaće se danas na mirovnim pregovorima u Bjelorusiji, javlja “Raša tudej”. Ukrajinski predsjednik Volodimir Zelenski rekao je u javnom obraćanju da su njegova očekivanja mala u vezi sa pregovorima te da njegova zemlja nema namjeru da se preda.\nPlanirano je da se pregovori održe danas u Bjelorusiji, na lokaciji blizu ukrajinske granice. Ministarstvo spoljnih poslova Bjelorusije objavilo je jutros fotografiju prostorije u kojoj će se održati pregovori.\n“Država je spremna da organizuje pregovore u svakom trenutku”, rekao je Anatolij Glaz, portparol Ministarstva spoljnih poslova.\nMediji su nedavno javili da je stigla ukrajinska delegacija.\nUkrajinska vlada ranije je podijelila oružje civilima, oslobodila zatvorenike sa vojnim iskustvom iz zatvora i pozvala stanovništvo da pripremi zapaljive bombe kako bi se borili protiv ruskih trupa, javlja “Raša tudej”, prenose Nezavisne.


„Pitanje nestalih mora da bude deo dogovora BG i PR“\nPitanje nestalih osoba mora da se pokrene na najvišem nivou, odnosno, da se nađe na dnevnom redu dijaloga Beograda i Prištine. Uz podsećanje da se još uvek traga za 1.642 lica, predstavnici srpskog i albanskog udruženja kidnapovanih i nestalih na Kosovu, poručuju da neće stati dok ne saznaju njihovu sudbinu.\nDruštvo u celini, a naročito institucije, nisu u dovoljnoj meri posvećeni rešavanju pitanja nestalih osoba, ocenjeno je na konferenciji održanoj u severnom delu Mitrovice, u organizaciji Centra za zastupanje demokratske kulture (ACDC).\n„To pokazuje i činjenica da se nisu dovoljno potrudili da se pitanje nestalih nađe na agendi pregovora Beograda i Prištine“, ukazuje direktor Fonda za humanitarno pravo u Prištini, Bekim Bljakaj.\nKoordinatori Resursnog centra za nestala lica u Prištini, Bajram Ćerkinaj i Milorad Trifunović, takođe su saglasni da pitanje nestalih treba da bude jedna od prioritetnih tema razgovora u Briselu. Međutim, kako kažu, iako su dosadašnji pregovarači obećavali, to pitanje nikada nisu pokrenuli.\n„Ja uopšte ne znam da li će biti više tih razgovora. Nama su obećali pre početka prvih razgovora da će prva tema na stolu biti razmatranje problema kidnapovanih i nestalih. Od tada su se promenile mnoge vlade, premijeri, predsednici... Oni nikada nisu stavili na sto pitanje nestalih. Ni Priština ni Beograd nisu tražili da se o tome raspravlja. A ko može da reši pitanje nestalih, ako ne međunarodna zajednica“, upitao je Trifunović, koji je i koordinator Udruženja porodica kidnapovanih i nestalih na Kosovu i Metohiji.\nS druge strane, prema rečima Bekima Bljakaja, predstavnici institucija, kako domaćih tako i međunarodnih, tvrde da je dosta toga urađeno po pitanju rasvetljavanja sudbine nestalih, pozivajući se na spisak koji je sačinio Međunarodni komitet Crvenog krsta, a koji je sadržao preko 4.000 imena nestalih osoba, te da je od tog broja nepoznata sudbina još 1.642 lica.\n„Mi iz civilnog društva, a naročito porodice, ne možemo biti zadovoljni, jer članovi porodica nestalih lica po međunarodnim konvencijama imaju pravo da znaju istinu i sudbinu svojih voljenih. Dakle, u ovom trenutku preko 1.640 porodica još uvek nije zadovoljilo tu potrebu da sazna istinu i to je ogroman broj“, ističe Bljakaj.\nMišljenja je da i ako dođe do bilo kakvog dogovora između Beograda i Prištine, a ukoliko se tu ne nađe pitanje nestalih osoba, onda taj dogovor, kako kaže, nije najbolji dogovor.\n„Ovo pitanje mora da se reši, čak i u slučaju da ne mogu da se nađu sva tela, mora da se nađe informacija o sudbini tih ljudi.“\nBljakaj smatra i da pitanje pravde za žrtve takođe nije rešeno.\n„Nemamo sudske procese koji se odnose na nestale osobe. Čak se ni Haški tribunal nije bavio tim pitanjem dovoljno. Oni jesu procesuirali i u presudama su pred Haškim tribunalom uzeli u obzir masovne grobnice, ali je to nedovoljno. Porodice imaju pravo na pravdu. Tužilaštva moraju da određuju kao prioritet predmete koji se odnose na otmice i na nestala lica.“\nUkazuje i na neusaglašenost Zakona o nestalim osobama na Kosovu sa Zakonom koji se odnosi na civilne žrtve sukoba.\n„Zakon o nestalim osobama na Kosovu definiše svako lice koje je nestalo od 1. januara 1998. do 31. decembra 2000. godine. Taj zakon garantuje reparaciju užim članovima porodica nestalih osoba - supružnicima, roditeljima i deci koja se školuju do 25. godine. Međutim, drugi zakon koji se odnosi na civilne žrtve rata i na druge kategorije, civilnu žrtvu rata definiše kao osobu koja je ubijena od 20. februara 1998. do 20. juna 1999. godine. U trenutku kada se identifikuje lice koje je posle 20. juna 1999. nestalo, to više nije nestalo lice, nego se tretira kao ubijeno lice i automatski porodica gubi pravo na reparaciju. Dakle, taj zakon priznaje žrtve rata samo do 20. juna 1999. godine“, pojašnjava Bljakaj, dodajući da je Fond za humanitarno pravo dao preporuke da se ova dva zakona usaglase, odnosno, da se priznaje status svim žrtvama sukoba koje su stradale do 31. decembra 2000. godine.\nBajram Ćerkinaj, jedan od koordinatora Resursnog centra za nestala lica u Prištini, smatra da članovi porodica žrtava treba da vrše veći pritisak na sve relevantne institucije u cilju rešavanja sudbine njihovih najmilijih. Mišljenja je da glavni akteri treba da razgovaraju direktno sa članovima porodica nestalih kako bi identifikovali njihove probleme i potrebe.\n„Treba omogućiti zaposlenje makar jednom članu porodice nestalih, a ne da žive od socijalne pomoći“, jedan je od njegovih predloga upućenih ovdašnjim institucijama.\nResursni centar za nestala lica u Prištini trenutno okuplja porodice 1.246 nestalih osoba za kojima se više od dve decenije traga. Prioritetni cilj ovog centra je rasvetljavanje njihove sudbine.\n“Za nas nije bitno ime i prezime, nacionalnost, vera, boja… Mi tražimo te ljude i nećemo stati dok ih ne pronađemo. Međutim, da bismo uspeli u tome, mi moramo da imamo veću podršku i Prištine i Beograda, a naročito međunarodne zajednice. Trenutno imamo prilično dobru saradnju sa međunarodnim institucijama, naročito sa američkom i ambasadom Velike Britanije na Kosovu. Lično se osećam prijatnije kad dođu ambasadori kod nas, nego kada se pojavi neki političar samo da bi ‘odradio posao’ i otišao“, napominje Milorad Trifunović.\nPitanje nestalih osoba treba posmatrati kao humanitarno, a ne političko, ističe Bljakaj.\n„Porodice nestalih rade zajedno, bez obzira na njihovu etničku pripadnost. To je vrlo važno. Verujem da je kod građana u našem i širem društvu stvorena ta empatija. Niko ne postavlja pitanje koje su nacionalnosti oni koji se još uvek nalaze na spisku nestalih. To moraju da uzimaju kao primer i institucije, kad se radi o realizovanju prava porodica nestalih lica“, zaključuje Bljakaj.\nNa konferenciji su predstavljeni i rezultati istraživanja o pitanju nestalih, koje je NVO ACDC sprovela u sve četiri opštine na severu Kosova.\nVeliki broj ispitanika se izjasnio da se u javnosti ne govori u dovoljnoj meri o pitanju nestalih.\nDa saradnju između srpske i albanske strane treba unaprediti, izjasnilo se 71,6 procenata ispitanih.\nVećina anketiranih je mišljenja da ni političari, ni domaće institucije nisu dovoljno angažovani u rešavanju sudbine nestalih lica.\nKao bitan činilac u rešavanju pitanja nestalih lica prepoznata su udruženja porodica nestalih, kojima je ukazano najveće poverenje, na drugom mestu se našao nevladin sektor, a na trećem međunarodna zajednica, dok je nizak stepen poverenja iskazan u domaće institucije.\nKonferencija je organizovana u okviru projekta, koji je deo šireg projekta pod nazivom “Aktivizam civilnog sektora za pomirenje u regionu bivše Jugoslavije - podrška REKOM-u”, koji se bavi procesom pomirenja na Kosovu putem podizanja svesti o pitanju nestalih osoba.\nACDC ovaj projekat sprovodi uz podršku Centra za građansko obrazovanje – CGO.


Sankcije jačaju tvrdolinijaše u Teheranu | Restart Magazin\n„Vojska čuvara Islamske revolucije“, poznata i pod imenom Pasdaran iliti Revolucionarna garda, je paravojna organizacija koja sačinjava oružane snage Irana zajedno s regularnom vojskom Arteš. Za SAD je Revolucionarna garda teroristička organizacija i zato američki predsednik Donald Tramp i tvrdi da je ubistvo generala Kasima Sulejmanija, komandanta garde, bio čin samoodbrane.\nAli ta organizacija nije samo vojna, već je i ekonomska sila. Poznavaoci prilika procenjuju da najmanje jedna trećina BDP Irana potiče od preduzeća koja su pod kontrolom Garde. Tome bi još trebalo dodati i verske fondacije, ali i to da je iranski parlament nedavno povećao budžet te organizacije.\nČetiri moćne organizacije\nBehzad Nabavi, iranski reformski orijentisan političar i bivši potpredsednik parlamenta, procenjuje da se 60 odsto državnog bogatstva nalazi u vlasništvu četiri gardine organizacije koje kontrolišu banke, naftne i telekomunikacione kompanije i druge firme.\nIako se vlada u Teheranu poslednjih godina svim silama trudila da privatizuje deo iranske privrede, granice između državnog, verskog, privatnog i vojnog i dalje su nedefinisane.\n„Prema pravnoj definiciji, većina banaka su danas privatna deoničarska društva. Ali te deonice su često u vlasništvu državnih investicionih preduzeća“, kaže Mihael Tokus, direktor Nemačko-iranske trgovinske komore sa sedištem u Hamburgu.\nBrojne firme se često vode kao privatne, ali na njihovom čelu isto tako često sede penzionisani generali. Pripadnici vojnih snaga, objašnjava Tokus za DW, po pravilu odlaze u penziju sa 50 godina, pa im se tako otvara još jedna karijera.\nTakva tesna povezanost plodno je tlo za korupciju i nepotizam, na šta se u javnosti često žali i predsednik Hasan Rohani. Lično je u novembru naložio pravosuđu da se pozabavi slučajevima korupcije u kojima se radi o milijardama dolara. „Gde su te krupne zverke, zašto se ne progone“, zapitao se Rohani\nUticaj vojske i verskih vođa manje je prisutan samo u mirnijim periodima, kao recimo 2017. kada je Zapad olabavio sankcije protiv Irana. Nakon toga je vlada u Teheranu poslove na dva velika tendera dodelila francuskim i južnokorejskim kompanijama. Pravo na dodelu javnih poslova obično međutim dobija firma Katam El Anbija koja je pod kontrolom Garde. Često nema nikakvog tendera.\nVrhovni vođa Ali Hamenei (desno) odlučio je da general Ismail Kani nasledi ubijenog Sulejmanija na čalu Revolucionarne garde\nU međuvremenu su se stvari ponovo vratile na staro, kaže Tokus. „Vraćanjem sankcija SAD, siva ekonomija ponovo je procvetala. Zbog toga u ovom trenutku niko ne može da kaže koliko nafte Iran u stvari izvozi.“ Pored zvaničnog izvoza, pominju se i „velike količine“ nafte koje izlaze iz Irana preko susednih zemalja i tankera koji „plove bez oznaka i odašiljača“.\n„Vreme sankcija je loše vreme za transparentnost i ekonomski napredak“, zaključuje Mihael Tokus.\nBorba za devize\nSigurno je samo da je izvoz nafte – glavni izvor deviza za Iran – nakon uvođenja sankcija Vašingtona naglo opao. To u priznaje i predsednik Rohani koji je u novembru ocenio da se Iran nalazi u „vanrednom stanju“. „Kako da upravljamo zemljom kada se suočavamo s velikim problemima prilikom izvoza nafte?“, rekao je Rohani. Ocenio je da se Iran nalazi u „najvećim problemima od osnivanja Islamske republike“.\nRohanijeva iznenađujuća otvorenost očito služi za to da se narod pripremi na teška vremena. „On želi da ljude pripremi na to da će se državni izdaci ubuduće dodatno morati da budu finansirani porezima i doprinosima“, smatra Tokus.\nKoliko je to politički rizično pokazuju protesti nakon podizanja cena benzinu u novembru koji su, prema Iran Reportu, bili „najnasilniji u poslednjih 30 godina“. Nezadovoljstvo u narodu je veliko – masovni protesti protiv vladajuće klike nastavljeni su i povodom priznanja Teherana da je oborio ukrajinski civilni avion. Stradalo je 176 nedužnih ljudi.\nMeđutim, ekonomsko zatvaranje i podizanje cena idu na ruku konzervativnim krugovima koji žele da pokažu da reformski političari okupljeni oko predsednika Rohanija stvari ne drže pod kontrolom. „Moguće je da će Rohani biti prisiljen da podnese ostavku, a da Revolucionarna gard preuzme vlast i uvede još strožu cenzuru i pojača nasilje“, smatra iranski publicista Bahman Nirumand.\nMihael Tokus međutim zaključuje da se ekonomskim pritiskom iranski režim ne može baciti na kolena: „Granice izdržljivosti Iranaca ne bi trebalo potceniti.“\n← Merkel posle susreta sa Putinom: Berlin domaćin pregovora o Libiji\nPosledice zagađenja: Olovo, živa i arsen sa deponija mogu trajno da oštete sve organe →\nBavarska: Pivara stara 400 godina zatvorena zbog koronavirusa


Crnogorci traže mesta u Skupštini Kosova | Autonomija\nSlobodan Vujičić, predsednik Crnogorske demokratske stranke i Udruženja Crnogoraca Kosova, zadovoljan je što će Crnogorci do 10. septembra zvanično ući u Ustav Kosova i dobiti status nacionalne manjine. On podseća da je na osnovu popisa stanovništva iz 1981., kojeg je priznala zvanična Priština „Crnogoraca bilo 27.028, pa im na osnovu toga sleduju tri poslanička mesta u Parlamentu Kosova“.\n„Najrealnije i najlogičnije je da se to podeli sa srpskom zajednicom. Zapravo, ne da se podeli, nego da mi dobijemo poslanike srazmerno broju pripadnika crnogorske nacionalnosti. Dakle, smatramo da nema Srba toliko da bi oni imali deset rezervisanih mesta. Nelogično je da se ta ponovna raspodela vrši od, na primer, bošnjačke ili turske zajednice, Roma, Aškalija, Egipćana… Bila je Srbija i Crna Gora i na osnovu tog nekog mišljenja da su Crnogorci samo pravosalvci, napravio se samo jedan korpus na Kosovu, a to je srpska zajednica i na osnovu toga oni su dobili 10 mesta“, kaže Vujičić.\nDr Arsim Bajrami, predsednik parlamentarne Komisije za promenu Ustava i profesor Ustavnog prava na Univerzitetu u Prištini, kaže da Crnogorcima u Parlamentu Kosova „sleduje jedno, a ne tri mesta„ i da za rešavanje tog pitanja postoji više mogućnosti.


Albanac nožem iskasapio srpskog mladića - Alo.rs\nPolicija Kosovska Mitrovica, Foto: EPA/DJORDJE SAVIC\nRadović je za Kosovo onlajn rekao da je uhapšenom muškarcu određeno policijsko zadržavanja do 48 sati.\nKako je naveo, osumnjičeni je napao mladića M.M (26) nožem, dok je bio u društvu dvojice drugova M.N (34) i P.Đ (32), koji su uspeli da pobegnu i prijave slučaj policiji.\nRadović je dodao da je osumnjičeni naneo M.M nožem povrede u predelu lica i glave.\n"Oko 22 sata, u ulici Lole Ribara, u blizini raskrsnice sa ulicom Knjaza Miloša i Tehničke škole, osumnjičeni kosovski Albanac je sa nožem u ruci krenuo ka srpskim mladićima koji su stajali u blizini raskrsnice. Jedan od trojice Srba je primetio osumnjičenog kako im se približava ubrzanim korakom sa podignutom jednom rukom i koji ih je pozivao na obračun", naveo je Radović.\nOn je istakao da je povređenom M.M. lekarska pomoć ukazana u mitrovačkom Kliničko - bolničkom centru, gde je hospitalizovan.\nIstraga o ovom slučaju se nastavlja, dodao je Radović.\nalbanac Kosovska Mitrovica napad nožem Napad na Srbe Kosovsko pitanje